title: Legio II Adiutrix

text: II Adiutrix osallistui vuonna 213 sotaretkeen alemanneja vastaan ja vuosina 214-217 keisari Caracallan sotaan parthialaisia vastaan. Tämän jälkeen legioonan vaiheista tiedetään vähän, mutta 200-luvun puolivälissä Legio II Adiutrixin legioonalaiset pystyttivät patsaita Gordianus III:lle ja Claudius Gothicukselle, mikä viittaa siihen, että nämä keisarit liittyvät legioonaan jotenkin. Luultavasti Gordianus käytti legioonaa sodassa sassanideja vastaan vuonna 238, minkä jälkeen II Adiutrix osallistui Claudius Gothicuksen sotaretkeen visigootteja vastaan vuonna 269. Yksi legioonan joukko-osasto oli vielä Mogontiacumissa (Mainz) Constantius I Chloruksen aikana, minkä jälkeen legioona katoaa lähteistä.


title: Jacques Lunis

text: Jacques Lunis (27. toukokuuta 1923 – 2. marraskuuta 2008) oli ranskalainen pikajuoksija ja olympiamitalisti.


title: Jacques Lunis

text: Lunis saavutti Oslon EM-kilpailuissa 1946 hopeaa 400 metrin juoksussa ajalla 48,3 s. Lisäksi hän voitti kultaa 4 × 400 metrin viestissä, jossa hän juoksi viimeisen osuuden ja Ranskan joukkueen loppuaika oli 3.14,4. Lontoon 1948 olympialaisissa hän saavutti viestijoukkueen ankkurina hopeaa ajalla 3.14,8. Brysselin EM-kilpailuissa 1950 hän saavutti 400 metrillä hopeaa ajalla 47,6 s ja sijoittui neljänneksi viestissä, jossa Ranskan joukkueen loppuaika oli 3.11,6.


title: Liga Națională de hochei

text: Liga Națională de hochei on jääkiekon korkein sarjataso Romaniassa. Liiga toimii Romanian jääkiekkoliiton alaisuudessa. Kaudesta 2009–2010 lähtien liigan mestari osallistuu Champions Hockey Leagueen. Kaudella 2018–2019 sarjassa pelaa seitsemän joukkuetta.


title: PRIDE 1

text: PRIDE 1 oli ensimmäinen PRIDE Fighting Championships -organisaation järjestämä vapaaottelu-tapahtuma. Se järjestettiin Tokiossa, Japanissa 11. lokakuuta 1997.


title: PRIDE 1

text: PRIDE 1:ssä nähtiin kaikkiaan seitsemän ottelua, joista kuusi olivat vapaaotteluja. Näiden lisäksi käytiin myös yksi potkunyrkkeilyottelu kahden K-1 Grand Prix -mestarin kesken.


title: Salsun taistelu

text: Salsun taistelu käytiin vuonna 612 Koreassa sijainneen Koguryon keisarikunnan ja Sui-dynastian keisari Yangdin hallitseman Kiinan välillä. Taistelu liittyi valloitussotaan, jota Yang Tin suuri, mahdollisesti jopa miljoonapäinen armeija kävi Koguryon alueella. Kiinalaiset pyrkivät kohti Koguryon pääkaupunkia. Koguyon joukkoja johti kenraali Eulji Mundeog (kirjoitetaan myös Ulchi Mundok (Ul-Ji)) josta tuli kansallissankari. Hän johdatti hyökkääjät ansaan Salsu-joella. Taistelu ratkesi lopulta Koguryon voitoksi, vaikka kiinalaisia sotilaita oli kokonaislukumäärältään enemmän. Korealaisten lähteiden mukaan Suin joukkoihin kuului 300 000 miestä, ja vain 2700 jäi henkiin.


title: Robert Chef d’Hôtel

text: Robert Chef d'Hôtel (s. 2. helmikuuta 1922) on entinen ranskalainen pikajuoksija ja keskimatkojen juoksija. Hän saavutti viestijuoksussa olympiamitalin vuonna 1948.


title: Robert Chef d’Hôtel

text: Chef d'Hôtel voitti Oslon EM-kilpailuissa 1946 kultaa 4 × 400 metrin viestissä, jossa hän juoksi kolmannen osuuden ja Ranskan joukkueen loppuaika oli 3.14,4. Lisäksi hän sijoittui 800 metrin juoksussa kuudenneksi ajalla 1.53,0. Lontoon 1948 olympialaisissa hän saavutti viestijoukkueen kolmannen osuuden juoksijana hopeaa ajalla 3.14,8 sekä sijoittui 800 metrillä seitsemänneksi ajalla 1.53,0.


title: Robert Chef d’Hôtel

text: Chef d'Hôtel voitti Ranskan mestaruuden 800 metrin juoksussa vuonna 1946.


title: Kolhonjärvi

text: Kolhonjärvi on pieni ja melko syvä järvi Kurikan kaakkoisosassa lähellä Parkanon rajaa. Järven pinnankorkeus on 144,8 metriä. Kolhonjärven vesi on raikasta. Järven eteläosassa kasvaa muun muassa ruohokanukkaa ja ärviää.


title: Kolhonjärvi

text: Kolhonjärven lounaisrannalla sijaitsee kunnan uimaranta sekä vene.


title: Kolhonjärvi

text: Kolhonjärven etelärannalla kohoaa Kolhonvuori-niminen mäki, jolla sijaitsee mahdollisesti Yoldiameren eli nykyisen Itämeren edeltäjän aikainen rantakivikko. Kivikko on kooltaan melko pieni.


title: Francis Schewetta

text: Francis Schewetta (29. elokuuta 1919 – 8. lokakuuta 2007) oli ranskalainen pikajuoksija ja olympiamitalisti.


title: Francis Schewetta

text: Schewetta saavutti Lontoon 1948 olympialaisissa hopeaa 4 × 400 metrin viestissä, jossa hän juoksi toisen osuuden. Ranskan joukkueen loppuaika oli 3.14,8. Hän oli mukana myös Brysselin EM-kilpailuissa 1950 Ranskan viestijoukkueessa, joka sijoittui neljänneksi ajalla 3.11,6.


title: Jean Kerebel

text: Jean Kerebel (2. huhtikuuta 1918 – 9. maaliskuuta 2010) oli ranskalainen pikajuoksija ja olympiamitalisti.


title: Jean Kerebel

text: Kerebel saavutti Lontoon 1948 olympialaisissa hopeaa 4 × 400 metrin viestissä, jossa hän juoksi ensimmäisen osuuden. Ranskan joukkueen loppuaika oli 3.14,8.


title: Angela Goethals

text: Angela Bethany Goethals (s. 20. toukokuuta 1977 New York, Yhdysvallat) on yhdysvaltalainen näyttelijä.


title: Barbara Sobotta

text: Barbara Sobotta (o.s. Lerczak, ent. Janiszewska, 4. joulukuuta 1936 – 21. marraskuuta 2000) oli puolalainen pikajuoksija ja olympiamitalisti. Hänen päälajinsa oli 200 metrin juoksu.


title: Barbara Sobotta

text: Barbara Sobotta kilpaili jo 17-vuotiaana Lerczak-nimisenä Bernin EM-kilpailuissa 1954. Tuolloin hän sijoittui 200 metrin juoksussa neljänneksi ajalla 24,4 s sekä 4 × 100 metrin viestijuoksussa viidenneksi ajalla 47,1 s. Tukholman EM-kilpailuissa 1958 hän kilpaili avioliiton myötä Janiszewska-nimisenä ja voitti kultaa 200 metrillä ajalla 24,1 s sekä saavutti pronssia viestissä ajalla 46,0 s. Rooman 1960 olympialaisissa hän juoksi viestissä toisen osuuden ja saavutti pronssia ajalla 45,0 s. Lisäksi hän sijoittui 200 metrillä viidenneksi ajalla 24,8 s.


title: Barbara Sobotta

text: Belgradin EM-kilpailuissa 1962 uudella sukunimellä kilpaillut Barbara Sobotta voitti toisen osuuden juoksijana 4 × 100 metrin viestissä kultaa uudella Euroopan-ennätyksellä 44,5 s. Lisäksi hän sai pronssia 200 metrillä ajalla 23,9 s. Tokion 1964 olympialaisissa hän sijoittui 200 metrillä kuudenneksi ajalla 23,9 s.


title: Train Kept A-Rollin’

text: Train Kept A-Rollin’ on tunnettu rock n' roll-kappale. Kappaleen on alun perin säveltänyt ja esittänyt, vuonna 1951, amerikkalainen blues- ja jazz-muusikko Tiny Bradshaw. Sen jälkeen kappaleesta on tehty monia covereita eri vuosikymmeniltä, suosituimpina versioina The Rock N Roll Trion versio vuodelta 1956, The Yardbirdsin versio vuodelta 1966 sekä Aerosmithin versio vuodelta 1974. Kappale oli heidän albumillaan Get Your Wings. Suomessa esimerkiksi Hanoi Rocks-yhtye on soittanut kappaletta livenä, ainakin vuosina 1983 ja 1984. Myös Albert Järvinen levytti kappaleen vuonna 1974 albumilleen Ride On.


title: Train Kept A-Rollin’

text: Aerosmithin versio kappaleesta on mukana "" -videopelissä, ja sitä on sanottu pelin vaikeimmaksi kappaleeksi, sillä siinä on melko paljon sooloja.


title: Nadir Belhadj

text: Nadir Belhadj (, s. 18. kesäkuuta 1982 Saint-Claude, Ranska) on algerialainen jalkapalloilija. Laitapuolustajana pelaava Belhadj edustaa Qatarin pääsarjassa pelaavaa Al Markhiyaa.


title: Nadir Belhadj

text: Belhadjin ammattilaisura alkoi vuonna 2002 jolloin hän pelasi lainalla yhden kauden FC Gueugnonissa Ligue 2:ssa. Sitä ennen Belhadj oli mukana RC Lensin miehistössä jo kaudesta 1999–2000, mutta ei kyennyt nousemaan edustukseen. Lainasopimuksen päätyttä hän teki vuoden mittaisen sopimuksen Gueugnonin kanssa pelaten 36 ottelua Ligue 2:ssa. Kauden päätteeksi Belhadj siirtyi Sedaniin, joka pelasi myös Ligue 2:ssa. Vietettyään joukkueessa kaksi kautta hän päätti siirtyä Tammikuussa 2007 Ranskan mestarijoukkueeseen Olympique Lyonnaisiin neljän ja puolen vuoden sopimuksella, josta Lyon maksoi Sedanille €3,24 miljoonan euron siirtokorvauksen. Belhadj kuitenkin lainattiin kauden lopulla takaisin Sedaniin. Hän pelasi vain 9 ottelua jouduttuaan taistelemaan paikastaan Fabio Grosson kanssa. Peliajan vähyyden vuoksi Belhadj siirtyi takaisin entiseen seuraansa RC Lensiin 7. tammikuuta 2008 kolmen ja puolen vuoden sopimuksella.


title: Nadir Belhadj

text: 1. syyskuuta 2008 Portsmouth osoitti kiinnostuksensa puolustajaa kohtaan ja teki vuoden mittaisen lainasopimuksen Belhadjin kanssa. Lainasopimuksen päätyttyä hän siirtyi joulukuussa 2008 englantilaisseuraan neljän ja puolenvuoden sopimuksella. Portsmouth maksoi RC Lensille 4.4 miljoonan punnan siirtokorvauksen.


title: Nadir Belhadj

text: Talousvaikeuksissa ollut Portsmouth myi Belhadjin qatarilaiselle Al-Saddille 8. heinäkuuta 2010. Belhadj oli saanut tarjouksia muun muassa Manchester Cityltä ja Laziolta. Päivää myöhemmin Belhadj kertoi "AlgeriaFoot"-sivuston haastattelussa ettei ole tehnyt mitään sopimusta. Seuraavana päivänä Belhadj aikoi viedä asiansa yhteisöjen tuomioistuimen urheilun välimiesoikeuteen, sillä Portsmouth oli myynyt Belhadjin ilman pelaajan virallista suostumusta. Sittemmin Belhadj kertoi "Le Buteur" lehden haastattelussa ottaneensa siirron vastaan hyvissä mielin, koska Al-Sadd oli ainut seura, joka lopulta teki hänestä tarjouksen.


title: Nadir Belhadj

text: Avauskaudellaan Belhadjin Al-Sadd sijoittui Qatarin pääsarjassa kuudenneksi, kun taas Qatar Stars cupissa se voitti mestaruuden voittamalla loppuottelussa Umm-Salalin maalein 0–1. Vuotta myöhemmin marraskuussa 2011 Belhadj auttoi joukkuettaan voittamaan Aasian Mestarien liigan. Myöhemmin joulukuussa 2011 Belhadj oli ratkaisevassa roolissa seurajoukkueiden MM-kisoissa, kun hänen joukkueensa eteni pronssiotteluun saakka hävittyään välierissä Barcelonalle. Pronssiottelussa Al-Sadd voitti rangaistuspotkuille menneen ottelun Kashiwa Reysolia vastaan, jossa Belhadj teki ratkaisevan maalin. Samaisella kaudella 2011–2012 hän onnistui tekemään myös ensimmäisen maalinsa Qatarin pääsarjassa 16. tammikuuta 2012 Al-Arabia vastaan. Kuukautta myöhemmin Belhadj teki toisen maalinsa, jolla hän pelasti joukkueensa tappiolta tasoitettuaan ottelun 1–1 lukemiin Al-Khoria vastaan.


title: Nadir Belhadj

text: Belhadj edusti Ranskan alle 18-vuotiaiden maajoukkuetta kahden ottelun verran vuonna 2000. Tuolloin hän pelasi keskikentän vasemmalla laidalla.


title: Nadir Belhadj

text: Aikuisten tasolla Belhadj on edustanut Algerian maajoukkuetta. Hän pelasi ensimmäisen ottelunsa harjoitusottelussa belgialaista RAA Louviéroisea vastaan 30. maaliskuuta 2004. Ensimmäisen maalinsa Belhadj teki harjoitusottelussa Argentiinaa vastaan 5. kesäkuuta 2007. Ottelun aikana hän teki kaksi maalia, jotka syntyivät antamistaan vapaapotkuista.


title: Nadir Belhadj

text: Belhadj pelasi ensimmäiset arvokisansa vuoden 2010 Afrikan kisoissa, jossa hän pelasi kaikki maansa ottelut. Lukuun ottamatta pronssiottelua saatuaan välierissä punaisen kortin Egyptiä vastaan.


title: Nadir Belhadj

text: Afrikan kisoissa saadun ulosajon myötä Belhadj sai alun perin kahden ottelun pelikiellon FIFA:n hallinnoimissa arvokisoissa, jonka myötä hän olisi ollut sivussa kahdesta ensimmäisestä Algerian ottelusta vuoden 2010 MM-kisoissa. Maaliskuussa 2010 Belhadjin rangaistusta lievennettiin ja hän olisi sivussa vain maansa avausottelun. Sittemmin hänen rangaistuksensa mitätöitiin, ja Belhadj sai aloittaa MM-kisat avausottelusta lähtien. Hän myös pelasi kisojen aikana kaikki kolme Algerian ottelua, kun maa jäi kisojen alkulohkoon.


title: Nadir Belhadj

text: Huhtikuussa 2012 Belhadj ilmoitti päättäneensä maajoukkueuransa.


title: Nadir Belhadj

text: Belhadj syntyi Ranskassa, algerialaisille vanhemmille, jotka ovat kotoisin Oranista. Hän on ollut vuodesta 2010 lähtien naimisissa serkkunsa kanssa.


title: Kazimierz Kropidłowski

text: Kazimierz Kropidłowski (16. elokuuta 1931 – 20. joulukuuta 1998) oli puolalainen yleisurheilija, jonka päälaji oli pituushyppy.


title: Kazimierz Kropidłowski

text: Kropidłowski sijoittui Melbournen 1956 olympialaisten pituushypyssä kuudenneksi tuloksella 730 cm. Tukholman EM-kilpailuissa 1958 hän saavutti hopeaa tuloksella 767 cm. Hän hävisi Neuvostoliitton Igor Ter-Ovanesjanille 14 senttimetrillä.


title: Henryk Grabowski

text: Henryk Piotr Grabowski (19. lokakuuta 1929 Czeladź – 3. maaliskuuta 2012 Czeladź) oli puolalainen yleisurheilija, jonka päälaji oli pituushyppy.


title: Henryk Grabowski

text: Helsingin olympialaisissa 1952 Grabowski karsiutui loppukilpailusta tuloksella 677 cm. Melbournen olympialaisissa 1956 hän voitti karsintakilpailun tuloksella 752 cm. Loppukilpailussa hän sijoittui kymmenenneksi tuloksella 715 cm. Tukholman EM-kilpailuissa 1958 hän saavutti pituushypyssä pronssia tuloksella 751 cm. Italian Attilio Bravi jäi samalla tuloksella neljänneksi. Grabowskin maanmies Kazimierz Kropidłowski saavutti hopeaa.


title: Henryk Grabowski

text: Grabowski paransi pituushypyn Puolan ennätystä kahdeksan kertaa vuosina 1952–1958. Hänen ennätyksekseen jäi 781 cm.


title: Andrzej Stalmach

text: Andrzej Stalmach (s. 1. toukokuuta 1942) on entinen puolalainen yleisurheilija, jonka päälaji oli pituushyppy.


title: Andrzej Stalmach

text: Stalmach sijoittui olympialaisten pituushypyssä kahdeksanneksi niin Tokiossa 1964 tuloksella 726 cm kuin myös Méxicossa 1968 tuloksella 794 cm. Budapestin EM-kilpailuissa 1966 hän sijoittui kymmenenneksi tuloksella 731 cm.


title: Ehrensvärd-museo

text:
Ehrensvärd-museo on Suomenlinnassa sijaitseva erikoismuseo. Museo sijaitsee Susisaaren Linnanpihalla. Se on sijoitettu entiseen linnoituksen komendantin asuntoon. Museo avattiin vuonna 1930. Museo on sisustettu kertomaan miltä näytti linnoituksen päällikön asunto 1700-luvulla. Näytteillä on muotokuvia, aseita ja saaristolaivaston alusten pienoismalleja.
Museon edessä on Augustin Ehrensvärdin hauta. Museo on Suomenlinnan hoitokunnan alainen ja sitä ylläpitää Ehrensvärd-seura, joka perusti museon vuonna 1927.


title: Waldemar Gawron

text: Waldemar Gawron on entinen puolalainen yleisurheilija, jonka päälaji oli pituushyppy.


title: Waldemar Gawron

text: Gawron sijoittui Belgradin EM-kilpailuissa 1962 pituushypyssä viidenneksi tuloksella 773 cm. Hän jäi mitalisijasta 12 senttimetrin päähän.


title: Zbigniew Iwański

text: Zbigniew Iwański (s. 4. elokuuta 1927) on puolalainen yleisurheilija, jonka päälaji oli pituushyppy.


title: Zbigniew Iwański

text: Iwański saavutti Bernin EM-kilpailuissa 1954 pituushypyssä hopeaa tuloksella 746 cm. Hän hävisi kilpailun voittaneelle Unkarin Ödön Földessylle viidellä senttimetrillä.


title: Jorma Rissanen

text: Jorma Rissanen (s. 20. lokakuuta 1932 Pielisjärvi) on suomalainen informaatioteoreetikko. Rissanen on kehittänyt aritmeettisen koodauksen, jota käytetään häviöttömään tiedonpakkaukseen, sekä mdl-periaatteen (minimum description length), jota käytetään tiedon mallinnukseen ja tilastolliseen tarkasteluun.


title: Jorma Rissanen

text: Rissanen on tuottanut yli 140 tiedonpakkaukseen liittyvää tieteellistä julkaisua. Hän teki uransa enimmäkseen IBM:n tutkimuslaitoksessa Kalifornian San Joséssa. Nykyisin Rissanen on tutkijana Tietotekniikan tutkimuslaitos HIITissä ja emeritusprofessorina Tampereen teknillisessä yliopistossa.


title: Jorma Rissanen

text: Rissanen on saanut useita tietojenkäsittelytieteen alan kansainvälisiä palkintoja, muun muassa Claude E. Shannon -palkinnon.


title: Stanisław Szudrowicz

text: Stanisław Szudrowicz (s. 4. helmikuuta 1947) on entinen puolalainen yleisurheilija, jonka päälaji oli pituushyppy.


title: Stanisław Szudrowicz

text: Szudrowicz saavutti Helsingin EM-kilpailuissa 1971 pituushypyssä pronssia tuloksella 787 cm. Hän hävisi kilpailun voittaneelle Max Klaussille viisi senttimetriä ja voitti sijoille 4–6 päätyneet hyppääjät kahdella senttimetrillä.


title: Russell Brand

text: Russell Edward Brand (synt. 4. kesäkuuta 1975 Grays, Essex, Englanti) on brittiläinen stand-up-koomikko, elokuvanäyttelijä, televisio- ja radioesiintyjä, juontaja, kirjailija ja kolumnisti. Hänen satiirinen huumorinsa on polemiikkia herättävää, kuten hänen oma villi elämäntyylinsäkin.


title: Russell Brand

text: Russell Brand syntyi 4. kesäkuuta 1975 Graysissa Englannissa. Hänen lapsuuttaan varjostivat useat ongelmat. Hänen työväenluokkaiset vanhempansa erosivat kun poika oli vielä vauva, ja äiti kasvatti hänet. Brand kärsi 11-vuotiaana masennuksesta ja syömishäiriöstä, ja hän joutui opettajansa ahdistelemaksi. Hänen äitinsä sairasti syöpää vuosien ajan. Koulussa Brand kerjäsi huomiota erikoisilla tempuillaan, jotka aiheuttivat häiriötä.


title: Russell Brand

text: Brand kiinnostui näyttelemisestä koulun näytelmäkerhossa. 16-vuotiaana hän muutti Lontooseen opiskellakseen Italia Conti -teatterikoulussa. Hänet erotettiin sieltä käytöksensä johdosta, kuten myös seuraavasta teatterikoulustaan. Hän oli myös alkanut käyttämään huumeita.


title: Russell Brand

text: Brand sai ensimmäiset televisioroolinsa 1990-luvun puolivälissä. Hän osallistui vuonna 2000 Lontoossa uusien stand up -koomikkojen kykykilpailuun ja sai pian sen jälkeen paikan MTV:n juontajana. Hänet erotettiin vuotta myöhemmin hänen tultuaan töihin pukeutuneena Osama bin Ladeniksi New Yorkin terrorihyökkäyksiä seuranneena päivänä. Brand on myöhemmin selittänyt tekoaan huumeiden käytöllä.


title: Russell Brand

text: Brand esiintyi vuonna 2002 televisiosarjassa "RE:Brand", jossa hän otti vastaan erikoisia haasteita kuten nyrkkeileminen isänsä kanssa ja kylpeminen kodittoman miehen kanssa. Näihin aikoihin Brand alkoi käydä huumevieroituksessa, jota hän kuvasi vuoden 2004 stand-up-esityksessään “Better Now”. Vuonna 2005 Brand hakeutui seksiriippuvuushoitoon.


title: Russell Brand

text: Brand julkaisi omaelämäkertansa "Mun muikkarit: seksiä, huumeita ja seisomakomiikkaa" ("My Booky Wook: A Memoir of Sex, Drugs, and Stand-up") vuonna 2007 ja muistelmiensa jatko-osan vuonna 2010.


title: Russell Brand

text: Brand teki vuosina 2006–2008 BBC Radiolle ohjelmaa nimeltä "The Russell Brand Show". Hän joutui jättämään ohjelman vuonna 2008 aiheutettuaan närkästystä pilasoitoillaan näyttelijä Andrew Sachsille.


title: Russell Brand

text:
Brandin ensimmäinen merkittävä elokuvarooli oli brittiläisessä elokuvassa "St Trinian's" (2007). Yhdysvalloissa Brand aloitti elokuvauransa komediaelokuvassa "Forgetting Sarah Marshall" (2008), jossa hän esitti todellisen stand-up-lavapersoonansa kaltaista roolihahmoa. Hän esiintyi samana vuonna myös Adam Sandlerin tähdittämässä komediassa "Iltasatuja". Vuoden 2008 jälkeen Brand on esiintynyt useassa elokuvassa, kuten Tom Cruisen tähdittämässä musikaalissa "Rock of Ages" (2012).
Brand juonsi vuoden 2008 MTV Music Awards -palkintoshow’n, jossa hän herätti huomiota röyhkeillä vitseillään julkisuuden henkilöistä. Hän juonsi ohjelman myös seuraavana vuonna.


title: Russell Brand

text: Brand voitti stand-up-komiikastaan vuonna 2006 Time Out -palkinnon ja Loaded Laflas -palkinnon. Juontajana hänet palkittiin vuonna 2007 Television and Radio Award -palkinnolla.


title: Russell Brand

text: Brand meni vuonna 2010 naimisiin yhdysvaltalaisen laulajan Katy Perryn kanssa. Pariskunta erosi vuonna 2012.


title: Russell Brand

text: Brand perusti vuonna 2008 oman tuotantoyhtiönsä Vanity Projects. Vuonna 2011 hän perusti toisen tuotantoyhtiön, nimeltään Branded Films.


title: Russell Brand

text: Brand on myös kansalaisaktivisti ja ottaa kantaa politiikkaan. Brandilta julkaistiin vuonna 2014 kirja "Vallankumous" ("Revolution"), jossa hän kertoo mielipiteitään maailmanpolitiikasta, taloudesta, eriarvoisuudesta, mediasta ja riippuvuuksista. Dokumentissa "The Emperor’s New Clothes" (2015) Brand haastattelee suuryhtiöiden johtajia talouskriisistä, veronkierrosta ja epätasa-arvosta.


title: Jan Kobuszewski

text: Jan Kobuszewski (s. 6. toukokuuta 1947) on entinen puolalainen yleisurheilija, jonka päälaji oli pituushyppy.


title: Jan Kobuszewski

text: Kobuszewski sijoittui Helsingin EM-kilpailuissa 1971 pituushypyssä kahdeksanneksi tuloksella 775 cm. Tasaisessa kilpailussa hän hävisi pronssia saavuttaneelle maanmiehelleen Stanisław Szudrowiczille 12 senttimetriä.


title: Redaktiokritiikki

text: Redaktiokritiikki on kriittinen raamatuntutkimuksen metodi. Redaktiokriittinen metodi arvioi Raamatun kirjoittajia lähdeaineiston muokkaajina. Redaktiokritiikki eroaa muotokritiikistä siten, että se ei tarkastele erilaisia kerronnalisia osia löytääkseen alkuperäisen muodon, vaan keskittyy siihen, kuinka redaktori on hahmottanut ja muovannut kerrontaa tuodakseen esiin teologisia päämääriään.


title: Redaktiokritiikki

text: Redaktiokritiikissä tutkitaan niitä tapoja, joilla Raamatun kirjan kirjoittaja on toimittanut teoksensa. Siinä kiinnitetään huomiota siihen, miten lyhyet kertomukset on koottu yhteen. Useimmiten redaktikriittisen tutkimuksen tavoitteena on antaa selitys, miten evankelista on hyödyntänyt traditiota tuodakseen esille oman teologisen painotuksensa. Redaktiokritiikki on nuorin raamatuntutkimuksen perusmenetelmistä. Reflektoitu redaktiokriittinen metodi syntyi 1950-luvun keskivaiheilla.


title: Brie (juusto)

text: Brie-juustot ovat ryhmä ranskalaisia kypsytettyjä pehmeitä juustoja, jotka ovat peräisin Brien seudulta. Tyypillinen brie valmistetaan lieriönmuotoiseen muottiin, joka on halkaisijaltaan 18–35 cm. Juuston paksuus on noin 3–4 cm. Brien kuori on homeen muodostaman valkoisen nukan peittämä. Kuori homeineen on tarkoitettu syötäväksi. Juustomassa on kermanväristä ja pehmeää, kypsässä juustossa usein jopa valuvaa. Maku ja tuoksu vaihtelee miedosta melko voimakkaaseen, jossa voi olla häivähdys ammoniakkia.


title: Brie (juusto)

text: Nimet Brie de Meaux ja Brie de Melun on suojattu, joten niillä saa kutsua vain tietyillä alueilla Ranskassa valmistettuja juustoja. Pelkällä nimellä "brie" ei ole alkuperäsuojaa, joten myös muualla valmistettuja juustoja voidaan kutsua brie-juustoiksi.


title: Brie (juusto)

text: Brie voidaan valmistaa joko pastöroidusta tai raakamaidosta. Juoksuttamisen jälkeen maito kaadetaan muottiin, jossa ylimääräisen nesteen annetaan valua pois vajaan vuorokauden ajan. Sen jälkeen juusto suolataan ja siihen istutetaan mikrobeja, kuten "Penicillium candidum", "Penicillium camemberti" ja "Brevibacterium linens". Brien annetaan kypsyä viileässä vähintään kolme viikkoa mutta joissain tapauksissa jopa vuoden ajan. Useimmat brie-tyypit ovat täysin kypsiä kuudesta kahdeksaan viikon ikäisenä.


title: Kanasterot

text: Kanasterot ("Asthenes") on orneerojen heimoon kuuluva lintusuku. Sukuun kuuluu 27 lajia.


title: Klopero

text: Klopero tai Kloperovuori on 193 metriä korkea mäki Koskuella, Kurikan eteläosassa lähellä Parkanon rajaa. Klopero on entisen Jalasjärven kunnan korkein kohta, ja se sijaitsee Ison Madesjärven koillisrannalla. Kloperon korkein kohta on noin 50 metriä Ison Madesjärven ja läheisen Vähän Madesjärven vedenpintaa ylempänä.


title: Klopero

text: Kloperoa peittävät kooltaan melko pienet kivenmurikat eli "kloperot". Paikoitellen mäen eteläreunalla murikat ovat kuin kiviaidan muodostelmassa. Kloperon huipulla kasvaa mäntyjä. Kloperon rinteillä on muinaisrantoja ajalta, jolloin Itämeren edeltäjä kuroutui Ancylusjärveksi.


title: Klopero

text: Kloperon koillispuolella sijaitsevat Madesvuori-niminen mäki ja Kloperoneva-niminen suoalue. Kaakossa mäki rajoittuu Saunamaanrämäkän suohon.


title: Sebež

text: Sebež () on kaupunki Pihkovan alueella Venäjällä. Se sijaitsee lähellä Latvian ja Valko-Venäjän rajaa 189 kilometriä Pihkovasta etelään. Kaupunki on Sebežin piirin keskus. Sen kautta kulkee Rēzeknen ja Novosokolnikin välinen rautatie (Sebežin asema) sekä Moskovasta Latvian rajalle johtava M9-valtatie. Asukkaita on 6 400 henkeä (vuonna 2008).


title: Sebež

text: Sebež mainitaan ensimmäisen kerran vuonna 1414 liettualaisten hävittämänä Pihkovan feodaalitasavallan kaupunkina. Vuonna 1535 paikalle rakennettiin maavallein vahvistettu puinen linnoitus. Vuonna 1536 puolalaiset ja liettualaiset piirittivät linnoitusta, vuodesta 1579 lähtien se kuului Puolaan. 1500-luvun lopulta 1700-luvun alkuun saakka kaupungin omistamisesta käytiin useita taisteluita. Pietari I rakennutti linnoituksen uudelleen vuonna 1705. Vuonna 1772 Sebež liitettiin lopullisesti Venäjään. Vuonna 1777 siitä tuli Polotskin ja myöhemmin Vitebskin lääniin kuuluneen kihlakunnan keskus. Vuonna 1894 juutalaiset muodostivat 61 % kaupungin asukkaista. Sebežin kihlakunnan väestöstä valtaosa oli valkovenäläisiä. Toisen maailmansodan aikana kaupunki oli saksalaisten miehittämä.


title: Sebež

text: Nykyään kaupungissa on lähinnä rakennustarvike-, puunjalostus- ja elintarviketeollisuutta. Nähtävyyksiä ovat 1500-luvun linnamäki valleineen, nykyään ortodoksikirkkona toimiva vuonna 1625 rakennettu katolinen kirkko ja kotiseutumuseo.


title: Grzegorz Cybulski

text: Grzegorz Cybulski (s. 23. marraskuuta 1951) on entinen puolalainen yleisurheilija, jonka päälaji oli pituushyppy.


title: Grzegorz Cybulski

text: Cybulski sijoittui Prahan EM-kilpailuissa 1978 pituushypyssä neljänneksi tuloksella 796 cm. Hän hävisi pronssimitalisti Vladimir Tsepeleville viisi senttimetriä.


title: Grzegorz Cybulski

text: Sisäratojen EM-kilpailuissa Cybulski saavutti pronssia Rotterdamissa 1973 tuloksella 781 cm.


title: Furmanov

text: Furmanov () on kaupunki Ivanovon alueella Venäjällä. Se sijaitsee Ivanovon ja Nerehtan välisen rautatien varrella (Furmanovin asema) 33 kilometriä Ivanovosta koilliseen. Kaupunki on Furmanovin piirin keskus. Asukkaita on 37 600 henkeä (vuonna 2008).


title: Furmanov

text: Vuonna 1918 useista tehdastaajamista ja 1620-luvulta lähtien tunnetusta Sereda-Upinon kylästä muodostettiin "Seredan" kaupunki. Vuonna 1941 se sai nimen "Furmanov" paikkakunnalla syntyneen kirjailija Dmitri Furmanovin mukaan. Kaupungissa on lähinnä tekstiiliteollisuutta.


title: Stilton (juusto)

text: Stilton on englantilainen homejuusto, jota valmistetaan sekä valko- että sinihomejuustona. Näistä sinihomejuusto on huomattavasti tunnetumpi. Stiltonjuustoja valmistetaan Leicestershiren, Nottinghamshiren ja Derbyshiren kreivikunnissa. Vain kuudella meijerillä on lisenssi valmistaa aitoa stiltonia.


title: Stilton (juusto)

text: Stiltonia on tehty 1700-luvun alkupuolelta asti. Sen valmistus aloitettiin Melton Mowbayn alueella – Stiltonin kylä, josta juusto sai nimensä, oli paikka, jossa sitä myytiin, noin 120 kilometriä Lontoosta pohjoiseen.


title: Utšaly

text: Utšaly () on kaupunki Baškortostanin tasavallassa Venäjällä. Se sijaitsee eteläisellä Uralilla 450 kilometriä Ufasta kaakkoon. Kaupunki on Utšalyn piirin keskus. Kymmenen kilometrin päässä sijaitsee Ufan ja Tšeljabinskin välisen rautatien Utšalyn asema. Asukkaita on 39 300 henkeä (vuonna 2008).


title: Utšaly

text: Seudulta löydetyn kupariesiintymän yhteyteen alettiin vuonna 1955 rakentaa malminrikastamoa. Vuonna 1963 tehdastaajamista muodostettiin Utšalyn kaupunki. Nykyään kaupungissa on lähinnä metalliteollisuutta.


title: Usman

text: Usman () on kaupunki Lipetskin alueella Venäjällä. Se sijaitsee Donin vesistöön kuuluvan Usman-joen varrella 75 kilometriä Lipetskistä etelään. Kaupunki on Usmanin piirin keskus. Sen kautta kulkee Grjazin ja Voronežin välinen rautatie (Usmanin asema). Asukkaita on 19 600 henkeä (vuonna 2005).


title: Usman

text: Vuonna 1645 Usmaniin rakennettiin Venäjän eteläinen rajalinnoitus. Vuonna 1652 sen hävittivät tataarit. Vuonna 1779 Usmanista tuli Tambovin lääniin kuuluneen samannimisen kihlakunnan keskus. Nykyisin seudulla harjoitetaan lähinnä maataloutta.


title: Kiitohämähäkit

text: Kiitohämähäkit ("Pisauridae") on hämähäkkeihin kuuluva heimo.


title: Kiitohämähäkit

text: Kiitohämähäkit ovat yleensä verraten kookkaita ja muistuttavat ulkonäöltään ja elintavoiltaan melko paljon juoksuhämähäkkejä. Levossa hämähäkki levittää jalat sivuilleen. Voimakkaiden ja verraten lyhyiden raajojen kärjissä on usein karvoja, jotka mahdollistavat liikkumisen veden pinnalla.


title: Kiitohämähäkit

text: Silmiä on kahdeksan. Juoksuhämähäkeistä poiketen kaikki silmät ovat jotakuinkin samankokoisia. Kiitohämähäkit ovat aktiivisia saalistajia. Ne eivät siis kudo pyyntiverkkoa vaan liikkuvat etsimässä saaliseläimiä. Tyypillisessä saalistusasennossa hämähäkki pitää kahta ensimmäistä jalkapariaan ojennettuna. Monet vesistöjen läheisyydessä elävät lajit kelpuuttavat saaliikseen jopa sammakoita ja pieniä kaloja. Monet lajit osaavat tarvittaessa sukeltaa.


title: Kiitohämähäkit

text: Kosiomenoissa koiras saattaa tarjota naaraalle saalishyönteistä lahjana ja tekeytyä kuolleeksi. Parittelun jälkeen naaras kantaa seittipakettiin käärittyjä munia leukojensa ja pedipalppien varassa kunnes poikasten kuoriutuminen on lähellä. Tällöin se kutoo verkon, jossa poikaset ovat varhaisimman nuoruusvaiheensa turvassa. Tästä tulee myös heimon englanninkielinen nimi "nursery-web spiders".


title: Kiitohämähäkit

text: Suomessa, kuten muuallakin Pohjois-Euroopassa, heimoa edustavat vain kanervahämähäkki ("Pisaura mirabilis"), rantahämähäkki ("Dolomedes fimbriatus") sekä isorantahämähäkki ("Dolomedes plantarius").


title: Uržum

text: Uržum (, ) on kaupunki Kirovin alueella Venäjällä. Se sijaitsee Uržumka-joen rannalla lähellä paikkaa, jossa se laskee Vjatkaan, 195 kilometriä Kirovista etelään. Kaupunki on Uržumin piirin keskus. Asukkaita on 11 500 henkeä (vuonna 2005).


title: Uržum

text: Kaupunki on saanut alkunsa marien asutuksen paikalle vuonna 1584 rakennetusta venäläisestä linnoituksesta. Vuonna 1647 rakennettiin uusi maavallein vahvistettu puinen linnoitus. Vuonna 1796 Uržumista tuli Vjatkan lääniin kuuluneen samannimisen kihlakunnan keskus. Kaupunki tunnettiin poliittisesti epäluotettavien henkilöiden karkotuspaikkana. Vuonna 1901 Uržumin kihlakunnan asukkaista 67 % oli venäläisiä, 25 % mareja, 4 % tataareja ja 4 % udmurtteja.


title: Uržum

text: Uržum on maatalousalueen keskus, jossa on lähinnä puunjalostus- ja elintarviketeollisuutta. Nähtävyyksiä ovat empiretyylinen lääkintäopiston rakennus ja vuosina 1894–1900 rakennettu Kolminaisuuden katedraali. Kaupungissa on siellä syntyneen puoluejohtaja Sergei Kirovin kotimuseo.


title: Udomlja

text: Udomlja () on kaupunki Tverin alueella Venäjällä. Se sijaitsee Bologojen ja Sonkovon välisen rautatien varrella 225 kilometriä Tveristä luoteeseen. Kaupunki on Udomljan piirin keskus. Asukkaita on 31 048 henkeä (vuonna 2010).


title: Udomlja

text: Paikkakunta on saanut alkunsa vuonna 1869 syntyneestä rautatieaseman asutuksesta, jonka nimenä oli aluksi "Troitsa". Vuonna 1929 se sai kaupunkimaisen taajaman statuksen. Vuonna 1974 taajaman lähelle alettiin rakentaa Kalininin ydinvoimalaitosta (sijainti neljä kilometriä keskustasta koilliseen, ). Vuonna 1981 Udomljasta tuli kaupunki. Kaupungissa toimii puunjalostuslaitos, meijeri ja kotiseutumuseo.


title: Theresa Russell

text: Theresa Russell (ent. Paup) (s. 20. maaliskuuta 1957, San Diego, Kalifornia, Yhdysvallat) on yhdysvaltalainen näyttelijä ja malli. Hänet tunnetaan muun muassa elokuvista Viimeinen valtias (1976), Outo intohimo (1980), Kuka murhasi Jack Mccannin? (1984), Insigniance (1985), Aria (1987), Väärillä raiteilla, Pelottava houkutus (1990) ja Spider-Man 3 – Hämähäkkimies 3 (2007).


title: Theresa Russell

text:
Best Actress Mystfest (1988)
Russell oli naimisissa itseään melkein kolmekymmentä vuotta vanhemman ohjaaja Nicolas Roegin kanssa. Heillä on kaksi poikaa, heidän nimensä ovat Statten (s. 1983) ja Maxmilian (s. 1985). Russell ryhtyi malliksi ollessaan 12-vuotias.


title: Theresa Russell

text: Theresa Russell Imdb:ssä


title: Brothers of Destruction

text: The Brothers of Destruction "(BOD)" oli yhdysvaltalainen showpainitiimi, johon kuuluivat showpainijat The Undertaker ja Kane. Joukkue esiintyi satunnaisesti vuosien 1997 ja 2010 välillä, saavuttaen kaksi kertaa WWF World Tag Team Championship -tittelin ja kerran WCW Tag Team Championship -mestaruuden. The Undertaker ja Kane feudasivat 2010, jonka myötä myös Brothers of Destruction hajosi ainakin väliaikaisesti. Molemmat painijat mittelöivät "WWE:n SmackDown" -organisaatiossa.


title: Hedelmälepakot

text: Hedelmälepakot ("Pteropodidae") on lepakoiden heimo, johon kuuluu vähintään 186 lajia 42 eri suvussa. Perinteisessä luokittelussa, jossa lepakoiden "Chiroptera"-lahko on jaettu kahteen alalahkoon, hedelmälepakot on ollut suurlepakoiden alalahkon ("Megachiroptera") ainoa heimo. Hedelmälepakoiden heimo puolestaan on aiemmin jaettu alaheimoihin, joita on ollut lähteestä riippuen 2–6. Nykyisessä luokittelussa näitä alalahkoja ja alaheimoja ei kuitenkaan yleensä enää käytetä.


title: Hedelmälepakot

text: Monet hedelmälepakot ovat hyvin suurikokoisia. Yksi kookkaimmista tähän nisäkäsryhmään kuuluvista lajeista on isolentäväkoira ("Pteropus vampyrus"), jota uhkaa sukupuuttoon kuoleminen. Pienimmät "suurlepakot" ovat kuitenkin vain viiden senttimetrin mittaisia eli pienempiä kuin suurimmat pienlepakot. Suurlepakot erottaa pienlepakoista se, että niiden sormien luut ovat paljon pidempiä. Niillä on kynsi myös toisessakin sormessa, mutta niiltä puuttuu häntä tai se on huomattavan pieni.


title: Hedelmälepakot

text: Hedelmälepakot elävät Vanhan maailman eli Afrikan, Aasian ja Oseanian trooppisilla ja subtrooppisilla alueilla. Muutamaa lajia tavataan myös Tyynenmeren ja Intian valtameren saarilla sekä Lähi-idän, eteläisen Afrikan ja Kaakkois-Australian lauhkeilla vyöhykkeillä. Useat lajit elävät suurissa, jopa miljoonien yksilöiden yhdyskunnissa. Nimensä mukaisesti hedelmälepakot käyttävät ravinnokseen pääasiassa hedelmiä mutta myös kukkia, siitepölyä, lehtiä ja satunnaisesti hyönteisiä.


title: Hedelmälepakot

text: Nisäkäsnimistötoimikunta on ehdottanut hedelmälepakoiden heimolle uutta suomenkielistä nimeä "hekkolepakot".


title: Chance Vought

text: Chauncey Milton Vought (6. helmikuuta 1890 – 25. heinäkuuta 1930) oli yhdysvaltalainen lentokonetehtailija. Hän perusti Lewis and Vought Corporationin Birdseye Lewisin kanssa. Tämä yhtiö kehittyi sittemmin Vought-yhtiöksi ja toteutti lukuisia hävittäjälentokoneita Yhdysvaltain laivastolle.


title: Chance Vought

text: Chance Vought syntyi ja kasvoi Long Islandilla, New Yorkin osavaltiossa. Hän opiskeli Pratt Institutessa, New Yorkin yliopistossa ja Pennsylvanian yliopistossa. Vought kuoli verenmyrkytykseen 40-vuotiaana.


title: Birgitta (Ruotsin prinsessa)

text:
Prinsessa Birgitta (koko nimeltään Birgitta Ingeborg Alice, s. 19. tammikuuta 1937) on Ruotsin prinsessa sekä Hohenzollernin prinsessa. Hän on perintöprinssi Kustaa Aadolfin ja prinsessa Sibyllan toinen tytär. Hän on nykyisen Ruotsin kuninkaan Kaarle Kustaan sisar.
Birgitta on opiskellut voimistelunohjaajaksi. Hän meni naimisiin vuonna 1961 saksalaisen prinssi Johann Georg av Hohenzollern-Sigmaringenin kanssa ja kääntyi katoliseksi. Samalla hän menetti kruununperimysoikeutensa, mutta on virallisesti vielä Ruotsin prinsessa. Pariskunnalla on kolme lasta. He asuivat erillään vuodesta 1990 lähtien, mutta eivät eronneet virallisesti. Aviomies kuoli 2. maaliskuuta 2016 Münchenissä Saksassa. Prinsessa asuu Mallorcalla ja käyttää aikansa hyväntekeväisyyteen ja golfiin. Hän ei aio palata Ruotsiin, koska ”siellä on kylmää ja pimeää”.


title: Kašlyk

text: Kašlyk eli Sibir () oli Siperian kaanikunnan pääkaupunki 1400-luvun lopulta lähtien. Se sijaitsi Irtyšin oikealla rannalla Sibirka-joen suulla 17 kilometrin päässä Tobolskista.


title: Kašlyk

text: Ensimmäiset maininnat Sibiristä ovat 1300-luvun alusta. 1500-luvulla asukkaat harjoittivat kauppaa, käsityöammatteja, kalastusta, maanviljelystä ja karjanhoitoa. Vuonna 1582 Stroganovin etuja suojelleen kasakkapäällikkö Jermakin joukot valtasivat kaupungin ja se autioitui.


title: Elizabeth Magie

text: Elizabeth ”Lizzie” J. Phillips (omaa sukua Magie, 1866 Canton, Illinois – 1948 Arlington, Virginia) oli yhdysvaltalainen konttoristi, jonka keksimän "Vuokraisännät" ("Landlords’ Game") -lautapelin pohjalta "Monopoly" kehittyi.


title: Elizabeth Magie

text: Magie haki patenttia "Vuokraisännät"-pelilleen 23. maaliskuuta 1903 asuessaan Brentwoodissa, Marylandissa. Hänelle myönnettiin 5. tammikuuta 1904 Yhdysvaltain patentti nro 748 626. Magie pyrki "Vuokraisännät"-pelillään havainnollistamaan hänen kannattamansa georgismin kritisoiman maanomistuksen monopolin huonoja puolia.


title: Elizabeth Magie

text: Vuonna 1906 Magie muutti Chicagoon. Magie ja hänen georgistiystävänsä muodostivat "Economic Game Co.":n julkaisemaan peliään. Vuonna 1910 hän avioitui Albert Phillipsin kanssa ja Parker Brothers julkaisi hänen humoristisen korttipelinsä "Mock Trial". "Vuokraisännät"-pelin patentti raukesi vuonna 1921. Vuonna 1924 hän patentoi uudistetun version pelistä.


title: Elizabeth Magie

text: Parker Brothers julkaisi vuonna 1937 Magien keksimät, nykyään harvinaiset lautapelit "Bargain Day" ja "King’s Men" sekä julkaisi "Vuokraisännät"-pelin kolmannen version vuonna 1939. "Bargain Day" -pelissä ostoksillaolijat kilpailevat toisiaan vastaan tavaratalossa; "King's Men" on abstrakti strategiapeli.


title: Tutajev

text: Tutajev () on kaupunki Jaroslavlin alueella Venäjällä. Se sijaitsee Volgan rannalla 38 kilometriä Jaroslavlista luoteeseen. Kaupunki on Tutajevin piirin keskus. Tšebakovon asemalta haarautuva sivurata yhdistää sen Jaroslavlin ja Rybinskin väliseen rautatiehen. Asukkaita on 41 400 henkeä (vuonna 2008).


title: Tutajev

text: Kronikoiden mukaan Uglitšin ruhtinas Roman Vladimirovitš perusti Volgan rannalle "Borisoglebskiä" vastapäätä kaupungin, joka sai nimen "Romanov". Rakennustyön valmistumisajankohtana pidetään vuotta 1283. Vuonna 1491 Romanov liitettiin Moskovan Venäjään. Vuonna 1777 Romanov ja Borisoglebsk saivat kihlakuntakaupunkien aseman. Vuonna 1822 ne yhdistettiin Jaroslavlin lääniin kuuluneeksi "Romano-Borisoglebskin" kaupungiksi, joka oli huomattava nahkateollisuuden keskus. Vuonna 1918 kaupunki sai nimen "Tutajev" Jaroslavlin sosialistivallankumouksellisten kapinan aikana kuolleen punakaartilaisen muistoksi.


title: Tutajev

text: Nykyään Tutajevissa on mm. konepaja, lammassiittola, nahkatehdas ja pellavanjalostuslaitos. Kaupunki kuuluu Venäjän kultaisen renkaan matkailukohteisiin. Nähtävyyksiä ovat lukuisat 1600–1700-luvuilla rakennetut kirkot.


title: Tuimazy

text: Tuimazy () on kaupunki Baškortostanin tasavallassa Venäjällä. Se sijaitsee Kaman vesistöön kuluvan Usen-joen rannalla 170 kilometriä Ufasta länteen. Kaupunki on Tuimazyn piirin keskus. Sen kautta kulkee Uljanovskin ja Ufan välinen rautatie (Tuimazyn asema) ja M5-valtatie. Asukkaita on 65 700 henkeä (vuonna 2008).


title: Tuimazy

text: Vuonna 1960 perustettu kaupunki on huomattava Volgan ja Uralin alueen öljyteollisuuden keskus. Tuimazyssa on myös tärkeiden öljyjohtojen risteyspaikka.


title: Prvenstvo Hrvatske u hokeju na ledu

text:
Kroatian jääkiekkoliiga eli ("Prvenstvo Hrvatske u hokeju na ledu") on jääkiekon korkein sarjataso Kroatiassa.
Liigan kaikki kolme joukkuetta tulevat Zagrebista. Liiga perustettiin vuonna 1991, Jugoslavian hajoamisen jälkeen.


title: Liettuan jääkiekkoliiga

text: Liettuan jääkiekkoliiga on Liettuan korkein sarjataso jääkiekossa. Kaudella 2014–2015 sarjassa pelaa seitsemän joukkuetta, joista yksi tulee Venäjän puolelta Kaliningradin alueeelta.


title: Moblogi

text: Moblogi on verkkosivusto, jossa yksi tai useampi käyttäjä voi julkaista kirjoituksiaan reaaliajassa jollakin mobiililaitteella kuten matkapuhelimella. Mobloggaamisen etu on siinä, että käyttäjä voi lisätä blogiinsa kirjoituksia tai kuvamateriaalia paikasta ja ajasta riippumatta, jos hänellä on käytössään matkapuhelin, jossa on gprs- tai wap-yhteys. Tällaisia sivustoja on muun muassa Blogspot.comilla.


title: Isabella (Tanskan prinsessa)

text: Prinsessa Isabella ("Isabella Henrietta Ingrid Margrethe, Tanskan prinsessa, Monpezatin kreivitär", s. 21. huhtikuuta 2007 Kööpenhamina, Tanska) on Tanskan kruununprinssi Frederikin ja tämän puolison kruununprinsessa Maryn toiseksi vanhin lapsi. Isabellalla on myös isoveli, prinssi Christian. Prinsessa Isabella on Tanskan kuningatar Margareeta II:n ja hänen puolisonsa prinssi Henrikin neljäs lapsenlapsi ja kruununperimysjärjestyksessä kolmas heti isänsä ja isoveljensä jälkeen.


title: Isabella (Tanskan prinsessa)

text: Prinsessa Isabella syntyi Rigshospitalet-sairaalassa Kööpenhaminassa 21. huhtikuuta 2007, ja hänet kastettiin 1. heinäkuuta 2007 Fredensborgin linnan kappelissa. Kummeina toimivat Belgian prinsessa Mathilde, Kreikan ja Tanskan prinsessa Alexia, Nadine Johnston, Christian Buchwald, Peter Heering ja Marie Louise Skeel.


title: Slovenian jääkiekkoliiga

text: Slovenian jääkiekkoliiga on Slovenian korkein sarjataso jääkiekossa. Sarja on avoin vain slovenialaisille joukkueille, mutta sarjan joukkueet pelaavat pääasiallisesti Itävallan sarjoissa.


title: Slovenian jääkiekkoliiga

text: Slovenian jääkiekkoliiga perustettiin 1991, kun Jugoslavian sosialistinen liittotasavalta hajosi ja Slovenia itsenäistyi. Slovenialaiset seurat menestyivät hyvin jo Jugoslavian jääkiekkoliigassa. Slovenian liigasta siirtyi ajan kuluessa joukkueita Itävallan jääkiekkoliigaan. Nämä joukkueet pelasivat kuitenkin Slovenian liigan pudotuspeleissä. Kaudella 2007–2008 syntyi ongelma, kun kroatialainen KHL Medveščak Zagreb eteni liigan pudotuspeleihin. Ainoastaan slovenialaisesta joukkueesta saattoi tulla mestari, joten Medveščak ei osallistunut pudotuspeleihin. Seuraavalla kaudella sama tilanne toistui, mutta Medveščak sai osallistua pudotuspeleihin. Mikäli se voittaisi liigan, julistettaisiin se liigan mestariksi ja paras slovenialainen seura taas Slovenian mestariksi. Medveščak ei kuitenkaan voittanut liigaa.


title: Slovenian jääkiekkoliiga

text: Slovenialaisia joukkueita pelasi vuosina 2009 – 2012 Slohokej Leaguessa. Sarjan lakkauttamisen jälkeen Slovenian liigaa on pelattu kahdeksan ottelun runkosarjana Itävallan alemman tason slovenialaisjoukkueiden kesken ja runkosarjan voittaja on kohdannut kahden kierroksen pudotuspeleissä kolme Itävallan ylemmissä sarjoissa pelaavaa slovenialaisjoukkuetta.


title: Trubtševsk

text: Trubtševsk () on kaupunki Brjanskin alueella Venäjällä. Se sijaitsee Desnaan laskevan Nerussa-joen suulla 94 kilometriä Brjanskista etelään. Tämä 15 014 asukkaan kaupunki on 37 002 asukkaan Trubtševskin piirin keskus (väkiluvut 2010).


title: Trubtševsk

text: Trubtševsk on yksi Venäjän vanhimmista kaupungeista. Sen perustamisajankohtana pidetään vuotta 975. Vuonna 1164 se mainitaan Tšernigovin ruhtinaskuntaan kuuluneena "Trubetšin" kaupunkina. Trubetšin ruhtinas Buitur Vsevolod esiintyy Kertomuksessa Igorin sotaretkestä. 1100-luvulla kaupunki oli lääniruhtinaskunnan keskus, jonka mongolivalloittajat hävittivät vuoden 1240 tienoilla. Venäjän etelärajalla sijainnut linnoitus vaihtoi useaan kertaan omistajaa. 1300-luvun puolivälistä lähtien se kuului Liettuaan, vuodesta 1503 Moskovan Venäjään ja vuosina 1609–1644 se oli osa Puolaa. Vuonna 1778 Trubtševskista tuli Orjolin lääniin kuuluneen kihlakunnan keskus. Toisen maailmansodan aikana se oli saksalaisten miehittämä.


title: Trubtševsk

text: Kaupungin keskusta koostuu lähinnä puutarhojen ympäröimistä puutaloista. Nähtävyyksiä ovat Kolminaisuuden katedraali (1400–1700-luku), Kristuksen kirkastuksen (1600-luku), Pokrovan (1700-luku), Pyhän Eliaan ja Herran temppeliin tuomisen kirkot (molemmat 1800-luvulta) sekä vuonna 1919 perustettu kotiseutumuseo.


title: Carson Parks

text:
Clarence Carson Parks (26. huhtikuuta 1936 – 22. kesäkuuta 2005) oli yhdysvaltalainen lauluntekijä, musiikkikustantaja, muusikko ja laulaja. Hänet tunnetaan Nancy & Frank Sinatran hittikappaleen Somethin' stupidin (1967) säveltäjänä ja sanoittajana sekä muusikko
Van Dyke Parksin isoveljenä.


title: Carson Parks

text: Parks aloitti aktiiviuransa 1959 ja lopetti 1969, jonka jälkeen häntä ei enää julkisuudessa nähty eikä kuultu.


title: Carson Parks

text: Carson Parks kuoli kesäkuussa 2005 69-vuotiaana.


title: Aksel Vuokko

text: Aksel Leonard Vuokko () oli suomalainen jääkärieversti. Hänen vanhempansa olivat maanviljelijä, metsätyönjohtaja Kustaa Wahlberg ja Vendla Lehtonen. Hänet vihittiin avioliittoon vuonna 1928 Elmi Saariahon kanssa, joka kuoli vuonna 1929 ja hän avioitui toistamiseen vuonna 1932 Rauni Karikosken kanssa, joka kuoli vuonna 1945 ja hän avioitui kolmannen kerran vuonna 1948 Siiri Aline Paattisen kanssa.


title: Aksel Vuokko

text: Vuokko suoritti yksityisesti viidennen luokan Helsingin suomalaisessa normaalilyseossa vuonna 1924 ja seitsemännen luokan Raahen keskikoulun jatkoluokilla vuonna 1929. Vuokko kävi Suojeluskuntajärjestön komentajakurssin vuonna 1929 ja piiripäälliköiden täydennyskurssin vuonna 1937 sekä useita muita suojeluskuntakursseja.


title: Aksel Vuokko

text: Vuokko liittyi vapaaehtoisena Saksassa sotilaskoulutusta antavan jääkäripataljoona 27:n 1. konekiväärikomppaniaan 19. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Aksel Vuokko

text: Vuokko saapui Suomeen (Vaasaan) jääkäreiden pääjoukon mukana luutnantiksi ylennettynä 25. helmikuuta 1918. Hänet komennettiin Suomen sisällissotaan ensin joukkueenjohtajaksi 1. Jääkärirykmentin 1. jääkäripataljoonan konekiväärikomppaniaan, missä hänet nimitettiin 21. huhtikuuta 1918 komppanianpäälliköksi. Hän otti osaa sisällissodan taisteluihin Lempäälässä, Säiniöllä ja Viipurissa.


title: Aksel Vuokko

text: Vuokko siirrettiin sisällissodan jälkeen armeijan uudelleenjärjestelyn yhteydessä 3. konekiväärikomppanian päälliköksi Suomen valkoiseen kaartiin, mistä hänet siirrettiin edelleen 30. huhtikuuta 1919 alkaen 7. komppanian päälliköksi. Armeijasta Vuokko erosi 15. heinäkuuta 1919 ja siirtyi Suojeluskuntajärjestön palvelukseen 22. elokuuta 1919 ja hänet sijoitettiin paikallispäälliköksi Vihdin suojeluskuntaan. Vihdistä hänet määrättiin 1. sotilasohjaajaksi 15. huhtikuuta 1920 Uudenmaan pohjoiseen suojeluskuntapiirin. Suojeluskuntain yliesikuntaan hänet siirrettiin ampumatoimintaupseeriksi 30. syyskuuta 1924. Suojeluskuntain yliesikunnasta hänet siirrettiin 1. syyskuuta 1926 Pohjois-Hämeen suojeluskuntapiirin 1. sotilasohjaajaksi ja edelleen 1. tammikuuta 1927 Raahen suojeluskuntapiirin päälliköksi. Suojeluskunnasta hän oli komennuksella 5. helmikuuta 1936 – 5. helmikuuta 1937 välisen ajan pataljoonankomentajana Porin rykmentissä.


title: Aksel Vuokko

text: Vuokko osallistui talvisotaan Jalkaväkirykmentti 26:n ja Prikaati Vuokon komentajana ja osallistui taisteluihin Vuokselassa ja Kuhmossa. Välirauhan aikana hän toimi Jalkaväkirykmentti 25:n komentajana ja Raahen suojeluskuntapiirin päällikkönä. Jatkosodan puhjettua hänet komennettiin Jalkaväkirykmentti 32:n komentajaksi ja toimi sen komentajana vuoteen 1943 saakka, jolloin joutui 53. Sotasairaalaan hoidettavaksi. Sairaalasta päästyään hänet komennettiin Kotijoukkojen esikuntaan, josta hänet siirrettiin Pohjois-Pohjanmaan sotilasläänin komentajaksi ollen samalla myös Oulun suojeluskuntapiirin komentajana. Vuonna 1944 hänet siirrettiin edelleen komentajaksi Jalkaväkirykmentti 11:een. Vuokko osallistui jatkosodassa taisteluihin Juntusrannassa, Vuonnisella, Pistojoella, Korpivaarassa, Tetrivaarassa, Uhtualla, Lintulassa, Kivennavalla, Vaaramäellä, Muolaassa, Kääntymällä, Kuparsaaressa ja Ihantalassa. Sotien jälkeen hän siirtyi Oulun sotilaspiirin komentajaksi ollen virassa vuoteen 1945 saakka, jolloin erosi vakinaisesta palveluksesta ja perusti Ouluun urheilutarvikeliikkeen ja toimi sen johtajana vuoteen 1951 saakka. Vuokko haudattiin Ouluun.Pohjan Prikaatin Kilta


title: Vyštša Liha

text: Vyštša Liha () oli Ukrainan korkein sarjataso jääkiekossa. Sarja perustettiin vuonna 1992 Neuvostoliiton kaaduttua. Vyštša Lihaa alempi sarjataso oli Perša Liha vuoteen 2008 saakka, jolloin sarjat yhdistettiin. Vyštša Liha lakkautettiin vuonna 2011 Ukrainan jääkiekkoliiton luovutta sarjan ylläpidosta. Uusi pääsarja PHL aloitti jo seuraavalla kaudella.


title: Troitsk (Moskova)

text: Troitsk () on kaupunki ja kaupunkipiirikunta Moskovan lounaisessa Troitskin piirikunnassa Venäjällä. Se sijaitsee Desnajoen varrella 35 kilometriä Moskovan keskustasta lounaaseen. Vuoden 2012 alussa kaupunkipiirikunnassa asui 42 232 henkeä.


title: Troitsk (Moskova)

text: Kaupunki on syntynyt "Troitskojen" kylän paikalle. Vuonna 1797 kylään perustettiin kutomo, joka 1800–1900-lukujen vaihteessa kasvoi suuryritykseksi. Kutomon asutus sai vuonna 1928 kaupunkimaisen taajaman statuksen nimellä "Troitski". 1940-luvun lopussa taajamaan perustettiin Neuvostoliiton, nykyisin Venäjän tiedeakatemian fysiikan tutkimuskeskus. Vuonna 1977 taajamasta tuli Troitskin kaupunki. Vuonna 2007 se sai tiedekaupungin statuksen. Nykyään kaupungissa toimii 10 fysiikan tutkimuslaitosta.


title: Troitsk (Moskova)

text: Heinäkuun 1. päivästä 2012 lähtien Troitsk on kuulunut Moskovaan; tätä aiemmin se oli Moskovan alueen osa.


title: Ukrainan jääkiekkoliiga

text: Ukrainan jääkiekkoliiga () on jääkiekon korkein sarjataso Ukrainassa. Maan edellinen sarja PHL kaatui taloudellisiin vaikeuksiin ja Ukrainan jääkiekkoliitto järjesti väliaikaisesti Ukrainan mestaruuskilpailut 2013–2014. Ukrainan kriisin vuoksi sarjaa ei saatu aloitettua suunnitellusti syksyllä 2014, vaan kauden alku siirtyi helmikuuhun 2015. Maan heikon taloustilanteen vuoksi vain neljä joukkuetta kykeni osallistumaan sarjaan.


title: Ukrainan jääkiekkoliiga

text: Kaudella 2018–2019 sarjaan osallistui kuusi joukkuetta.


title: Toropets

text: Toropets () on kaupunki Tverin alueella Venäjällä. Se sijaitsee Valdain ylängön länsiosassa Solomeno-järven ja sen kautta virtaavan Toropa-joen rannalla 332 kilometriä Tveristä länteen. Sen kautta kulkee Bologojen ja Velikije Lukin välinen rautatie. Kaupunki on Toropetsin piirin keskus. Asukkaita oli kaupungissa 13 018 ja koko piirissä 20 528 henkeä (vuonna 2010).


title: Toropets

text: Toropets mainitaan ensimmäisen kerran vuonna 1074 Smolenskin ruhtinaskunnan rajakaupunkina. Vuodesta 1167 se oli Smolenskin ruhtinaan pojan Mstislav Rostislavovitš Hrabryin hallitseman lääniruhtinaskunnan keskus. Vuonna 1214 Novgorodin ruhtinas Jaroslav nai tämän pojan Mstislav Udalyin tyttären Feodosijan, joka ilmeisesti sai myötäjäisinään Toropetsin läänityksen. Feodosijalta se siirtyi hänen pojalleen Aleksanteri Nevalaiselle. 1300-luvun puolivälistä lähtien Toropets kuului Liettuaan. Vuonna 1503 se liitettiin Moskovan Venäjään ja samalla muodostettiin Toropetsin kihlakunta. Vuonna 1580 Puolan kuningas Stefan Batory piiritti kaupunkia, joka vuoden 1582 rauhassa jäi Venäjälle. 1600-luvun alussa puolalaiset ja kasakat hävittivät Toropetsia. Vuonna 1777 siitä tuli Pihkovan lääniin kuuluneen kihlakunnan keskus. 1600-luvun lopusta lähtien Toropets oli huomattava kauppapaikka ja nahkateollisuuden keskus. Vuonna 1935 kaupunki liitettiin silloiseen Kalininin alueeseen. Toisen maailmansodan aikana se oli saksalaisten miehittämä elokuusta 1941 tammikuuhun 1942.


title: Toropets

text: Kaupunki on levittäytynyt puoliympyränä Solomeno-järven rannalle. Etelälaidalla ja Toropa-joen niskalla on kahden maalinnoituksen jäänteitä. Keskustassa on useita 1600–1700-luvulla rakennettuja kirkkoja ja 1700–1800-luvun kivisiä kauppiastaloja. Seutu on suosittu matkailukohde.


title: Bernoullin lemniskaatta

text: Bernoullin lemniskaatta on matematiikassa algebrallinen käyrä, lemniskaatta, jonka yhtälö on muotoa


title: Bernoullin lemniskaatta

text: jossa "x" ja "y" ovat karteesiset koordinaatit ja "a" on jokin vakio. Lemniskaatan kehitti Jakob Bernoulli vuonna 1694. Se on samalla yksi Cassinin käyrän erikoistapaus. Ulkonäöltään Bernoullin lemniskaatta muistuttaa kyljelleen käännettyä lukua 8 tai äärettömän symbolia ∞.


title: Bernoullin lemniskaatta

text: Lemniskaatan suuruus riippuu vakiosta "a". Jos "a" = 0, "x" ja "y" ovat myös nollia, jolloin lemniskaatan kuvaajana on pelkkä piste origossa.


title: Bernoullin lemniskaatta

text: Bernoullin lemniskaatta voidaan myös ilmaista napakordinaattimuodossa


title: Bobigny

text: Bobigny on kaupunki Ranskassa. Se on Seine-Saint-Denis’n departementin prefektuuri, eli pääkaupunki, Île-de-Francen alueella ("région").


title: Bobigny

text: Asterix-sarjakuvan luojat Albert Uderzo ja René Goscinny ovat asuneet Bobignyssa.


title: Tobolsk

text: Tobolsk () on kaupunki Tjumenin alueella Venäjällä. Se sijaitsee Irtyšin rannalla lähellä Tobol-joen suuta 247 kilometriä Tjumenista koilliseen. Kaupunki on Tobolskin piirin keskus. Tjumenin ja Surgutin välisen rautatien samanniminen asema sijaitsee 14 kilometrin päässä kaupungista. Asukkaita on 99 800 henkeä (vuonna 2008).


title: Tobolsk

text: Kasakat perustivat Tobolskin vuonna 1587 lähelle paikkaa, jossa vuonna 1582 käytiin ratkaiseva taistelu Siperian valloittajan Jermakin ja Siperian kaanikunnan joukkojen välillä. Kaupungin aseman Tobolsk sai vuonna 1590. Vuonna 1600 se siirrettiin nykyiselle paikalleen Tšukmanin niemelle. Vuosien 1643, 1677 ja 1680 tulipalot tuhosivat kaupungin kokonaan.


title: Tobolsk

text: 1500-luvun lopusta aina 1700-luvulle asti Tobolsk oli Siperian hallinnollinen, sotilaallinen ja kirkollinen keskus sekä tärkeä Euroopan, Kiinan ja Keski-Aasian välisen kaupan välittäjä. Vuonna 1708 siitä tuli Uralilta Tyynelle valtamerelle levittäytyneen Siperian läänin pääkaupunki. Vuosina 1773–1774 kaupunki toimi hallituksen tukikohtana Jemeljan Pugatšovin talonpoikaiskapinan tukahduttamisessa. Vuosina 1796–1918 se oli Tobolskin kuvernementin keskus. 1800-luvulla Tobolskin taloudellinen merkitys väheni kauppareittien siirtymisen ja Siperian rautatien rakentamisen seurauksena. Tärkeimpiä elinkeinoja olivat kalastus ja kalanjalostus sekä nahkateollisuus.


title: Tobolsk

text: 1600-luvulta 1900-luvun alkuun saakka Tobolsk oli myös Siperian tärkein kulttuuri- ja koulukaupunki. Vuonna 1703 sinne avattiin Siperian ensimmäinen koulu, vuonna 1705 perustettiin teatteri, vuonna 1789 kaupungissa ilmestyi Siperian ensimmäinen aikakauslehti. Kulttuurielämässä huomattava rooli oli kaupunkiin karkotetuilla sivistyneistön edustajilla (mm. panslavismin isä Jurij Križanić, vanhauskoisuuden perustaja Avvakum, kirjailija Aleksandr Radištšev ja monet tunnetut dekabristit). Elokuusta 1917 huhtikuuhun 1918 kaupungissa pidettiin vangittuna keisari Nikolai II:ta perheineen.


title: Tobolsk

text: Nykyään kaupungissa on suuri petrokemian tehdas, elintarviketeollisuutta ym. Korkeakouluopetusta antavat Tobolskin pedagoginen korkeakoulu sekä Tjumenin öljy- ja kaasuyliopiston osasto. Kaupungissa toimii teatteri sekä historiallis-arkkitehtoninen museo. Tobolsk on myös yksi Venäjän ortodoksisen kirkon keskuksista.


title: Tobolsk

text: Kaupungin ytimen muodostaa 1600-luvun lopussa – 1800-luvun alussa rakennettu kivinen kreml. Sen sisällä on Siperian vanhin kivirakennus, vuosina 1681–1686 rakennettu Sofian katedraali kellotorneineen, barokkityylinen Pokrovan katedraali (1743–1746), klassistinen arkkipiispan talo sekä joukko 1700–1800-luvuilla pystytettyjä hallintorakennuksia. Vanhan kaupungin nähtävyyksiä ovat mm. Vapahtajan (1709–1713) sekä Pietarin ja Paavalin (1768–1788) kirkot. Kauppakeskustassa sijaitsevat Jumalanäidin ennusmerkin luostarin säilyneet rakennukset, pappisseminaarin rakennus sekä lukuisia 1700-luvulla rakennettuja kirkkoja. Kaupungissa on säilynyt paljon 1700–1900-luvun alun julkisia rakennuksia, kauppiastaloja ja puisia asuinrakennuksia.


title: Tobolsk

text: Irtyšin oikealla rannalla Sibirka-joen suussa 20 kilometrin päässä Tobolskista on sijainnut Siperian kaanikunnan pääkaupunki Kašlyk eli Sibir.


title: Paul Lafargue

text: Paul Lafargue (16. kesäkuuta 1842 – 26. marraskuuta 1911) oli ranskalainen vallankumouksellinen marxisti, sosialistinen journalisti, kirjallisuuskriitikko, poliittinen kirjoittaja ja aktivisti. Hän oli naimisissa Karl Marxin toisen tyttären Lauran kanssa. Hänen tunnetuin teoksensa on "Oikeus laiskuuteen". Kuubassa ranskalaiselle ja kreolivanhemmille syntynyt Lafargue asui lähinnä Ranskassa, joskin oleskeli välillä Englannissa ja Espanjassa. Hän johti Ranskan ensimmäistä marxilaista puoluetta, Ranskan työväenpuoluetta ("Parti Ouvrier Français") yhdessä Jules Guesden kanssa. Paul Lafargue teki 69 vuoden iässä kaksoisitsemurhan yhdessä vaimonsa Lauran kanssa.


title: Paul Lafargue

text: "Oikeus laiskuuteen" -teos


title: Porosalmi

text: Porosalmi on kylä ja postitoimipaikka Rantasalmen kunnassa Etelä-Savossa. Ympärivuotisia asukkaita kylässä on 50. Kesäisin asukasluku moninkertaistuu mökkiasukkaiden ja lomakylien ansiosta. Porosalmella toimii useita majoitus- ja ruokailupalveluja tarjoavia yrityksiä. Näistä tunnetuimpia ovat lomakylä Järvisydän ja Hakoapajan lomamökit.


title: Porosalmi

text: Porosalmen Internet-sivut


title: Tarusa

text: Tarusa () on kaupunki Kalugan alueella Venäjällä. Se sijaitsee Okaan laskevan Tarusa-joen suulla 70 kilometriä Kalugasta koilliseen. Kaupunki on Tarusan piirin keskus. Asukkaita on 9 600 henkeä (vuonna 2008).


title: Tarusa

text: Tarusa mainitaan ensimmäisen kerran vuonna 1246 Tšernigovin ruhtinaan Mihail Vsevolodovitšin pojan Jurin läänityksen keskuksena. 1300-luvulla se liitettiin Moskovan ruhtinaskuntaan. Krimin tataarit hyökkäsivät kaupunkiin mm. vuosina 1521 ja 1591. 1500–1600-luvuilla Tarusa toimi Moskovan etelärajan linnoituksena. Vuoden 1654 ruttoepidemia hävitti väestön lähes kokonaan. Vuonna 1776 kaupungista tuli Kalugan lääniin kuuluneen Tarusan kihlakunnan keskus. Sen taloudellinen kehitys oli kuitenkin hidasta. Toisen maailmansodan aikana loka-joulukuussa 1941 Tarusa oli saksalaisten miehittämä.


title: Tarusa

text: 1900-luvun alussa Tarusa tuli tunnetuksi taidekäsitöistään, mm. kirjontatöistä. Se on ollut myös suosittu kulttuurivaikuttajien asuinpaikka. Seudulla ovat asuneet mm. taiteilijat Viktor Borisov-Musatov ja Vasili Polenov, kirjailijat Anton Tšehov, Aleksei Tolstoi ja Konstantin Paustovski. Nykyään kaupungissa toimii kaksi taidekäsitöitä valmistavaa yritystä sekä taidegalleria, jonka kokoelmissa on seudulla työskennelleiden taiteilijoiden töitä.


title: Tarusa

text: 1700–1900-luvun alun rakennuskanta on säilynyt kaupungissa hyvin. Nähtävyyksiä ovat 1600-luvun puolivälissä rakennettu Ylösnousemuksen kirkko, Pietari-Paavalin katedraali (1758–1789) kellotorneineen ja Pyhän Nikolaoksen kirkko 1700-luvulta. 1960-luvulla Tarusa julistettiin luonnon ja rakennustaiteen suojelualueeksi. Kaupungissa järjestetään vuosittain animaatioelokuvafestivaali ja Svjatoslav Richterin säätiön musiikkifestivaali.


title: Copyfraud

text: Tekijänoikeuspetos () on termi, jota käytetään tapauksista, jossa joku väittää omistavansa johonkin teokseen tekijänoikeuden, vaikka ei omistaisikaan tekijänoikeutta, koska joku muu omistaa tekijänoikeuden tai teoksen tekijänoikeus on vanhentunut.


title: Copyfraud

text: Tekijänoikeuspetoksen eri muotoja:


title: Copyfraud

text: Tekijänoikeuspetos onnistuu yleensä, koska vain joidenkin valtioiden tekijänoikeuslaki kieltää tekijänoikeudesta valehtelemisen.


title: Erik Voss

text: Erik Björn Fredrik Voss () oli suomalainen jääkärieverstiluutnantti.


title: Erik Voss

text: Hänen vanhempansa olivat insinööri Paul Max Fredrik Voss ja Hilma Olivia Skogström. Hänet vihittiin avioliittoon vuonna 1921 Edith Vilhelmina Heimosen kanssa.


title: Erik Voss

text: Voss kirjoitti ylioppilaaksi Hämeenlinnan ruotsalaisesta yhteiskoulusta vuonna 1913 ja liittyi Uusmaalaiseen osakuntaan. Opintojaan hän jatkoi Teknillisen korkeakoulun koneinsinööriosastolla vuosina 1914–1915. Hän suoritti Sotakorkeakoulun yleisen osaston vuosina 1924–1926.


title: Erik Voss

text: Voss liittyi vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 19. lokakuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Rintamakomennuksensa jälkeen hän osallistui Libaussa vuonna 1917 järjestetyille rautatienrakennuskursseille.


title: Erik Voss

text: Voss saapui Suomeen (Vaasaan) jääkäreiden pääjoukon mukana luutnantiksi ylennettynä 25. helmikuuta 1918. Hänet komennettiin Suomen sisällissotaan aluksi joukkueenjohtajaksi 2. Jääkärirykmentin 12. jääkäripataljoonan 1. komppaniaan, josta hänet siirrettiin 20. maaliskuuta 1918 pataljoonan lähettiupseeriksi. Hän otti osaa sisällissodan taisteluihin Tampereella ja Karjalankannaksella.


title: Erik Voss

text: Voss palveli sisällissodan jälkeen 2. Jääkärirykmentin 7. komppanian päällikkönä. Hänet siirrettiin 12. heinäkuuta 1918 lähettiupseeriksi Pioneerikoulutuspataljoonaan, missä hänet sijoitettiin 5. toukokuuta 1919 alkaen Pioneeripataljoona l:n adjutantiksi ja 19. syyskuuta 1919 alkaen pataljoonan majoitusmestariksi sekä 21. huhtikuuta 1920 alkaen Ponttoonikomennuskunnan päälliköksi. Pioneerikoulutuspataljoonasta hänet siirrettiin 8. joulukuuta 1920 yleisesikuntaupseeriksi Teknillisten joukkojen esikuntaan, missä hänet sijoitettiin 28. toukokuuta 1926 alkaen toimistoupseeriksi Yleisesikunnan henkilöasiaintoimistoon ja 19. syyskuuta 1927 alkaen liikekannallepanotoimistoon sekä 1. marraskuuta 1927 alkaen edellä mainitun toimiston päälliköksi. Uudenmaan rykmentin komentajan apulaiseksi hänet siirrettiin 15. kesäkuuta 1928, mutta komennettiin 15. helmikuuta 1932 Uudenmaan sotilasläänin esikuntapäälliköksi ja 21. marraskuuta 1932 alkaen esikuntapäällikön viransijaiseksi 1. Divisioonan esikuntaan. Ensimmäisen divisioonan esikuntapäälliköksi hänet nimitettiin 1. heinäkuuta 1933, mistä tehtävästä hänet siirrettiin 6. elokuuta 1935 alkaen Helsingin sotilaspiirin päälliköksi. Hän toimi myös omien toimiensa ohella kaksikymmentäluvun puolivälin jälkeen saksankielen tuntiopettajana Kadettikoulussa.


title: Erik Voss

text: Voss osallistui talvisotaan Helsingin suojeluskuntapiirin päällikkönä ja Reservinupseerikoulun johtajan apulaisena sekä Jalkaväenkoulutuskeskus 8:n päällikkönä. Koulutuskeskuksesta hänet siirrettiin Turun eteläisen suojeluskuntapiirin päälliköksi ja edelleen Suomenlahden sotilasläänin komentajan apulaiseksi ja myöhemmin itse komentajaksi. Jatkosodan puhjettua hänet komennettiin Esikunta ROI:n käyttöön Rovaniemelle ja oli esikunnassa vuoteen 1942 saakka, jolloin siirtyi suomalaisten yhdysupseerien johtajaksi Röhön-Kiestingin-Louhen rintamalohkolle ja oli tehtävässä vuoteen 1944 saakka. Vuonna 1944 hän palasi Yhtymä Esikunta ROI:hin, missä hän toimi komentajana apulaisena ja yhteysupseerien vanhimpana jatkosodan loppuun saakka. Ennen Lapin sotaa hänet hän toimi Lapin evakuoimisen aikana Lapin ja myöhemmin Oulun maaherran sotilaallisena neuvonantajana, mistä tehtävästä hänet siirrettiin Kotijoukkojen esikuntaan ja edelleen Päämajaan, missä hän toimi yhteysosaston komentajana apulaisena, jonka jälkeen hän erosi sodan päätyttyä vakinaisesta palveluksesta ja siirtyi liikennepäälliköksi Oy Toppila Ab:lle Ouluun. Vuonna 1947 hän siirtyi sosiaalipäälliköksi Oy Strömberg Ab:lle Pitäjänmäkeen, missä hän työskenteli vuoteen 1961 saakka.


title: Erik Voss

text: Voss toimi 2. Divisioonan kunniatuomioistuimen jäsenenä vuonna 1920 ja Uudenmaan rykmentin kunnianeuvoston puheenjohtajana vuonna 1929 sekä 1. Divisioonan kunniatuomioistuimen jäsenenä vuonna 1930. Hän oli perustamassa Karjalan kenttäratsastajia vuosina 1919–1920 sekä toimi Sotatieteellisessä seurassa vuonna 1926. Hän toimi Suomen historiallisen yhdistyksen ja Ehrensvärd-seuran jäsenenä ja oli perustamassa Helsingin kaupungin väestönsuojelutoimikuntaa ja työskennellyt sen puheenjohtajana vuodesta 1935 alkaen.


title: Proton Gen-2

text:
Proton Gen-2 on malesialaisen autonvalmistajan Protonin valmistama automalli. Se esiteltiin vuonna 2004, ja se on edelleen tuotannossa. Gen-2 on ensimmäinen kokonaan Protonin itse kehittelemä malli. Proton Gen-2 oli koodinimetty Proton Wira korvausmalliksi.
Nimi "Gen-2" on lyhenne sanasta Generation 2, joka symboloi hyvin onnistuneen Wiran toista sukupolvea, Wiran ollessa ensimmäinen sukupolvi.


title: Proton Gen-2

text: Gen-2:n alustaa käytetään myös Proton Satria Neossa (Neossa lyhennetty akseliväli) sekä Proton Personassa (enemmän sedanin tapainen kori).


title: Proton Gen-2

text: Vuoden 2007 Geneva Motor Show:ssa Proton paljasti uuden konseptimallin Gen-2:sta, joka oli hybridiauto. Tämä konseptimalli on koodinimetty EVEksi ("Efficient, Variable, Environment", tehokkuus, muuntautuvuus, ympäristö). Kyseinen malli käyttää samaa Campro -moottoria kuin ennenkin, mutta yhdessä sähkömoottorin avulla siitä voidaan muodostaa hybridimoottori.


title: Proton Gen-2

text: Gen-2:ssa on 5-vaihteinen manuaalivaihteisto tai vaihtoehtoisesti 4-vaihteinen automaatti.


title: Proton Gen-2

text:
Moottorina on nelisylinterinen, 16 venttiilinen Cam Pro -moottori, jota on saatavana 1,3 tai 1,6 litraisena.
1,3 litrainen:
1,6 litrainen:


title: Jarosława Bieda

text: Jarosława Bieda (o.s. Jóźwiakowska, s. 20. tammikuuta 1937) on entinen puolalainen korkeushyppääjä ja olympiamitalisti.


title: Jarosława Bieda

text: Jarosława Jóźwiakowska saavutti Rooman 1960 olympialaisten korkeushypyssä hopeaa tuloksella 171 cm. Britannian Dorothy Shirley jakoi hänen kanssaan hopeasijan. Kultaa voitti Romanian Iolanda Balaș ylivoimaisesti 14 senttimetrin erolla muihin mitalisteihin. Belgradin EM-kilpailuissa 1962 uudella nimellä kilpaillut Jarosława Bieda sijoittui seitsemänneksi tuloksella 164 cm ja Tokion 1964 olympialaisissa hän oli kymmenes tuloksella 171 cm. Budapestin EM-kilpailuissa 1966 hän saavutti pronssia tuloksella 171 cm.


title: Paid My Dues

text: Paid My Dues on yhdysvaltalaisen laulajan Anastacian single, joka julkaistiin vuonna 2001 albumilla Freak of Nature. Musiikkivideossa Anastacia tanssii käytävällä huoneiston ja esityksen edessä. Lopuksi Anastacia esiintyy lavalla ja aikakoneet menevät pois päältä.


title: Paid My Dues

text: Single nousi Iso-Britanniassa singlelistan sijalle 14. Suomessa se debytoi virallisen singlelistan sijalla 18.


title: Brevibacterium linens

text: Brevibacterium linens on grampositiivinen bakteeri, jolla on tärkeä rooli monen juuston valmistuksessa. Se kestää korkeita suolapitoisuuksia. Brevibacterium linens tuottaa tietyissä olosuhteissa karotenoideja, jotka antavat joillekin juustoille niille tunnusomaisen oranssin tai punertavan pintavärin.


Jääkiekon nuorten naisten maailmanmestaruuskilpailut (IIHF World Women's U18 Championships) ovat alle 18-vuotiaiden naisten jääkiekon maailmanmestaruuskilpailut. Ensimmäiset kisat pidettiin vuonna 2008 Calgaryssa, Kanadassa. Yhdysvallat taisteli voiton Kanadan jäädessä hopealle. Ensimmäisistä kisoista lähtien mestaruuden on voittanut ainoastaan Yhdysvaltojen tai Kanadan joukkueet.


title: Myskilurikki

text: Myskilurikki ("Glossopsitta concinna") on eteläaustralialainen kaijalaji.


title: Myskilurikki

text: Myskilurikin pituus on noin 22 cm ja paino 60–90 g. Sen höyhenpuvun yleisväri on vihreä. Päälaki on sininen, otsa ja poski ovat punaiset ja rinnan sivulla on keltainen laikku. Nokka on musta, oranssikärkinen; iiris on oranssi ja koivet vihertävän ruskeat. Sukupuolet ovat muuten samanvärisiä, mutta koiraan sininen kruunu on kirkkaampi kuin naaraan. Nuoren linnun nokka on mustanruskea ja iiris ruskea.


title: Myskilurikki

text: Myskilurikki elää Kaakkois-Australiassa sekä Tasmaniassa ja Kangaroo Islandilla. Lajin populaation koko on yli 100 000 yksilöä. Laji on melko yleinen, mutta sen kanta on taantunut lähinnä eukalyptusmetsiköiden hakkuiden takia. Myskilurikkia pidetään Australiassa yleisesti vankeudessa häkkilintuna.


title: Myskilurikki

text: Myskilurikit asuvat alavilla mailla, sekä metsissä että aukeilla tai puoliaukeilla alueilla kaikkialla siellä missä on kukkivia eukalyptuspuita. Ne viihtyvät myös esikaupunkien puistoissa ja kadunvarsien puissa. Parvet ovat hyvin meluisia ja huomiota herättäviä ja vaeltelevat kukkivia puita etsien. Myskilurikit lyöttäytyvät usein muiden myskilurikkilajien ja tasmaniankaijojen ("Lathamus discolor") seuraan.


title: Myskilurikki

text: Myskilurikin pesintää tapahtuu elokuusta tammikuulle. Pesä on joko puunrungon tai paksun oksan kolossa, yleensä veden äärellä kasvavassa eukalyptuksessa. Naaras munii tavallisesti kaksi munaa. Muna on kooltaan 24,6*20 mm. Haudonta kestää 22 päivää. Pesäpoikasaika on noin 50 päivää.


title: Myskilurikki

text: Myskilurikit syövät pääasiassa eukalyptusten mettä ja siitepölyä, jota ne harjaavat erikoisella kielellään. Ne syövät myös hedelmiä, siemeniä ja hyönteisiä.


title: Paksunokkaorneerot

text: Paksunokkaorneerot ("Anabazenops") on orneerojen heimoon kuuluva lintusuku. Molemmat suvun lajit elävät Etelä-Amerikassa:


title: Yrjö Väinönheimo

text: Gerhard Yrjö Väinönheimo (käytti Saksassa peitenimeä Lindén), () oli suomalainen jääkärieversti. Hänen vanhempansa olivat pastori Hjalmar Gerhard Väinönheimo ja Mathilda Vilhelmina Salin. Hänet vihittiin avioliittoon vuonna 1918 Lyyli Irene Lautelan kanssa.


title: Yrjö Väinönheimo

text: Väinönheimo kirjoitti ylioppilaaksi Turun suomalaisesta yhteiskoulusta vuonna 1911 ja liittyi Varsinais-Suomalaiseen osakuntaan. Opintojaan hän jatkoi Helsingin yliopiston filosofisen tiedekunnan fyysis-matemaattisella osastolla vuosina 1911–1915. Hän suoritti Sotakorkeakoulun yleisen osaston vuosina 1924–1926.


title: Yrjö Väinönheimo

text: Väinönheimo liittyi vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 18. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Rintamakomennuksensa jälkeen hänet siirrettiin 11. heinäkuuta 1917 alkaen pataljoonan 2. konekiväärikomppaniaan ja osallistui vuonna 1917 Polangenissa järjestetyille erikoiskursseille (Sprengkommando Polangen|pommarikurssi).


title: Yrjö Väinönheimo

text:
Väinönheimo saapui takaisin Suomeen 8. joulukuuta 1917 aselaiva S/S Equityn toisella retkellä Aspuskäriin Merikarvialle, missä hän sai Uuden metsätoimiston johtajalta määräyksen, jossa hänet piti lähteä Mänttään järjestämään ja kouluttamaan paikallisia suojeluskuntajoukkoja. Myöhemmin hänet määrättiin Jyväskylän suojeluskuntapiirin Keuruun alueen päälliköksi. Väinönheimo kiersi yhdessä opettaja Martti Pihkalan kanssa suojeluskuntapiirin pitäjät ja järjesteli suojeluskuntien ja paikallisesikuntien toimintaa sekä hankki joukoille niiden kaipaamia aseita.
Väinönheimon pääpaino suojeluskuntakouluttajana keskittyi Keuruulle, Pihlajavedelle ja Mäntään. Sisällissodan puhjettua hän hälytti Keuruun ja Pihlajaveden suojeluskunnat toimintaan yhdessä luutnantti Carl Lennart Nordensvanin ja nimismies Aaltion kanssa. Hän johdatti pienen suojeluskuntaosaston aamulla 30. tammikuuta 1918 Haapamäen rautatieasemalle ja varmisti seudun, kunnes paikalle saapui pohjalaisosasto luutnantti Paul Walleniuksen johdolla. Haapamäeltä Väinönheimo palasi takaisin Keuruulle ja kokosi 40 miehen vahvuisen suojeluskuntaosaston ja siirtyi osastoineen Mänttään, minne hän saapui Kivimäen talon tienoilla käydyn kahakan jälkeen 1. helmikuuta 1918 aamuvarhaisella. Väinönheimo toimi Mäntän-Kuoreveden rintamalohkon päällikkönä aina sen perustamisesta saakka. Hänet määrättiin aluksi 14. maaliskuuta 1918 niin sanotun Mäntän kolonnan ja 22. maaliskuuta 1918 alkaen Hämeen ryhmän V Mäntän pataljoonan komentajaksi, minkä joukon hän johdatti taisteluihin Riihiniemessä, Lylyssä, Juupajoella, Hirsilässä, Aitolahdessa, Takahuhdissa, Messukylässä, Uudessakylässä, Tampereella ja Lempäälässä. Myöhemmin hänet määrättiin Vaasan rykmentin 2. pataljoonan komentajaksi, jonka hän johdatti taisteluihin Viipurissa.


title: Yrjö Väinönheimo

text: Sisällissodan jälkeen Väinönheimo siirrettiin 3. heinäkuuta 1918 alkaen 8. komppanian päälliköksi Itämeren jalkaväkirykmentti 1:een, joka nimettiin myöhemmin Porin rykmentiksi. Porin rykmentistä hänet siirrettiin 16. kesäkuuta 1921 alkaen Pohjois-Savon rykmentin 3. pataljoonan komentajaksi ja edelleen 29. marraskuuta 1922 Sotaväen esikuntaan, missä hänet sijoitettiin komento- ja koulutustoimiston päälliköksi. Viipurin rykmenttiin hänet siirrettiin 12. elokuuta 1926 ja edelleen 2. maaliskuuta 1934 Turunmaan sotilasläänin komentajaksi. Väinönheimo haudattiin Turkuun.


title: Yrjö Väinönheimo

text: Väinönheimo toimi 3. Divisioonan kunniatuomioistuinten puheenjohtajana vuosina 1933–1934.


title: Teresa Ciepły

text: Teresa Ciepły (o.s. Wieczorek, 19. lokakuuta 1938 – 8. maaliskuuta 2006) oli puolalainen yleisurheilija ja olympiavoittaja. Hän menestyi parhaiten 80 metrin aitajuoksussa mutta saavutti menestystä myös aidattomissa pikajuoksuissa ja pituushypyssä.


title: Teresa Ciepły

text: Teresa Wieczorek sijoittui Tukholman EM-kilpailuissa 1958 pituushypyssä 13:nneksi tuloksella 563 cm. Rooman 1960 olympialaisissa hän karsiutui 80 metrin aitajuoksun välierissä mutta juoksi 4 × 100 metrin viestissä ensimmäisen osuuden ja saavutti pronssia Puolan joukkueen saadessa loppuajan 45,0 s.


title: Teresa Ciepły

text: Avioitumisen myötä sukunimeään vaihtanut Teresa Ciepły voitti Belgradin EM-kilpailuissa 1962 kultaa 80 metrin aitajuoksussa ajalla 10,6 s sekä 4 × 100 metrin viestissä ajalla 44,5 s, joka oli uusi Euroopan ennätys. Lisäksi hän saavutti pronssia 100 metrin juoksussa ajalla 11,4 s. Tokion 1964 olympialaisissa hän saavutti 80 metrin aitajuoksussa hopeaa ajalla 10,5 s ja voitti pikaviestissä ensimmäisen osuuden juoksijana kultaa ajalla 43,6 s. Ciepłyn aitajuoksutulos, joka oli sama kuin kilpailun voittaneen Karin Balzerin, sivusi maailmanennätystä mutta sitä ei hyväksytty viralliseksi ennätykseksi liian kovan myötätuulen vuoksi. Viestijuoksussa Puolan joukkueen aika oli uusi maailmanennätys mutta se poistettiin myöhemmin ennätyslistalta, kun joukkueen ankkurina juossut Ewa Kłobukowska ei läpäissyt sukupuolitestiä.


title: Kuinka paljon rakkautta

text: Kuinka paljon rakkautta on Tapani Kansan albumi vuodelta 1975.


title: ABA

text: ABA voi tarkoittaa:


title: Halina Górecka

text: Halina Górecka (o.s. Richter, s. 4. helmikuuta 1938) on entinen puolalainen pikajuoksija ja olympiavoittaja.


title: Halina Górecka

text: Halina Górecka, silloiselta nimeltään Richter, saavutti Rooman 1960 olympialaisissa pronssia 4 × 100 metrin viestijuoksussa. Hän juoksi neljännen osuuden Puolan joukkueessa, jonka loppuaika oli 45,0 s. Tokion 1964 olympialaisissa hän voitti viestissä toisen osuuden juoksijana kultaa ajalla 43,6 s, joka oli uusi maailmanennätys mutta poistettiin myöhemmin ennätyslistalta, kun joukkueen ankkurina juossut Ewa Kłobukowska ei läpäissyt sukupuolitestiä. Henkilökohtaisessa 100 metrin juoksussa hän sijoittui seitsemänneksi ajalla 11,8 s.


title: Aba

text: Aba voi tarkoittaa seuraavia:


title: Celina Jesionowska

text: Celina Jesionowska (s. 3. marraskuuta 1933) on entinen puolalainen pikajuoksija ja olympiamitalisti.


title: Celina Jesionowska

text: Jesionowska saavutti Bernin EM-kilpailuissa 1954 viidennen sijan 4 × 100 metrin viestijuoksussa ajalla 47,1 s. Tukholman EM-kilpailuissa 1958 hän saavutti viestissä pronssia ajalla 46,0 s. Myös Rooman 1960 olympialaisissa hän saavutti kolmannen osuuden juoksijana pronssia; Puolan joukkueen loppuaika oli 45,0 s. Henkilökohtaisilla matkoilla Jesionowska ei arvokisoissa menestynyt.


title: Antenor

text: Antenor () oli kreikkalaisessa mytologiassa dardanialainen ylimys ja Aisyeteen ja Kleomestran poika. Häntä pidettiin yhtenä viisaimmista Troijan vanhempien neuvoston jäsenistä. Hänen puolisonsa oli Theano, Traakian Kisseuksen tytär, joka synnytti hänelle useita lapsia.


title: Antenor

text: Antenor toimi jo ennen Troijan sotaa kuningas Priamoksen neuvonantajana. Hän oli vieraanvarainen Menelaokselle ja Odysseukselle, jotka olivat tulleet vaatimaan Helenan palauttamista, ja neuvoi kaupunkilaisia luovuttamaan Helenan sodan välttämiseksi. Myöhemmissä lähteissä Antenorista tuli kuitenkin petturi, joka avasi kaupungin portit kreikkalaisille. Toisen version mukaan hän toimitti Palladionin kreikkalaisille ja kehotti troijalaisia purkamaan muurinsa saadakseen puuhevosen kuljetettua kaupunkiin. Tästä vastalahjaksi hyökkääjät säästivät hänet ja hänen perhekuntansa.


title: Antenor

text: Troijan hävittämisen jälkeen Antenorin kerrottiin joko perustaneen paikalle uuden kaupungin, asettuneen Kyreneen tai perustaneen Pataviumin – nykyisen Padovan – kaupungin.


title: Tapaen taistelu (86/87)

text: Tapaen taistelu käytiin vuonna 86 tai 87 Rooman valtakunnan ja Daakian kuningas Decebaluksen johtamien joukkojen välillä.


title: Tapaen taistelu (86/87)

text: Daakialaiset olivat sotaisa kansa, joka asutti muinaista Daakiaa, kuningaskuntaa Tonavan pohjoispuolella nykyisen Romanian alueella. He olivat tehneet jo vuosien ajan ryöstöretkiä Tonavan yli roomalaisten kimppuun. Vuonna 10 eaa. Marcus Vinicius oli vain vaivoin pystynyt torjumaan daakialaisten hyökkäyksen, eivätkä seuraavina vuosina rakennetut rajalinnakkeet onnistuneet pysäyttämään hyökkäyksiä. Vuonna 85 tehty hyökkäys päättyi Moesian maaherran Gaius Oppius Sabinuksen kuolemaan ja kiinnitti myös keisari Domitianuksen huomion, joka järjestikin seuraavina vuosina useita menestyksekkäitä vastahyökkäyksiä daakialaisia vastaan. Hän joutui kuitenkin pian lähtemään Roomaan ja jätti armeijan komennon pretoriaaniprefekti Cornelius Fuscukselle vuonna 87.


title: Tapaen taistelu (86/87)

text: Fuscus ylitti Tonavan ja suunnitteli hyökkäävänsä daakialaisia vastaan selustasta. Armeijat kohtasivat lopulta Tapaessa, missä daakialaiset onnistuivat väijyttämään roomalaisten armeijan ja tuhoamaan täysin Legio V Alaudaen ja kaappaamaan legioonan tunnukset. Fuscus sai myös surmansa taistelussa.


title: Krakatau (elokuva)

text: Krakatau on elokuva vuodelta 1977, joka kertoo Krakataun vuoden 1883 tulivuorenpurkauksesta. Katastrofissa hukkui noin 40 000 ihmistä purkauksen aiheuttamiin tsunameihin, ja purkaus kuului 5 000 kilometrin päähän Australiaan.


title: Wolfgang Reinhardt

text: Wolfgang Reinhardt (6. toukokuuta 1943 – kesäkuu 2011) oli saksalainen seiväshyppääjä ja olympiamitalisti.


title: Wolfgang Reinhardt

text: Reinhardt saavutti seiväshypyssä olympiahopeaa Tokiossa 1964 tuloksella 505 cm. Noin kahdeksan tuntia ja 45 minuuttia kestäneessä kilpailussa kultaa voitti tuloksella 510 cm yhdysvaltalainen maailmanennätysmies Fred Hansen, jonka Reinhardt oli aiemmin samana vuonna voittanut. Hansen ylitti voittokorkeuden vasta viimeisellä, kolmannella yrityksellään – jos hän olisi pudottanut riman, Reinhardt olisi voittanut kultaa.


title: Makiba no shōjo Katri

text: Makiba no shōjo Katri (, ”Katri, laitumien tyttö”) on animesarja, joka perustuu suomalaisen Auni Nuolivaaran romaaniin "Paimen, piika ja emäntä" (1936). Sarjaa esitettiin alun perin Japanissa vuonna 1984 osana Nippon Animationin lapsille suunnattua "Sekai meisaku gekijōban" -sarjaa. Nimikkeen alla on tuotettu myös monia muita piirrossarjoja, jotka perustuvat lastenkirjoihin ympäri maailmaa. "Makiba no shōjo Katri" -sarjaa ei ole koskaan esitetty tai julkaistu Suomessa.


title: Makiba no shōjo Katri

text: Sarjan alkuperäismusiikin on säveltänyt Hideki Fuyuki. Sarjan alkutunnuskappaleen "Love With You ~Ai no Present~" ja lopputunnuskappaleen "Kaze no komoriuta" esittää Chie Kobayashi. Sarjassa soi myös Jean Sibeliuksen "Finlandia".


title: Lego Space

text: Lego Space on tieteisfiktiosta ammentava Lego Groupin lelutuotesarja, joka keskittyy avaruusseikkailuihin. Lego Space on yksi pitkäkestoisimmista Lego-teemoista ja se lasketaan yhdeksi kolmesta ”ydinteemasta” Lego Cityn ja Lego Castlen ohella.


title: Lego Space

text: Ensimmäiset Lego Space -tuotteet julkaistiin vuonna 1978, samoihin aikoihin jolloin Lego System -tuotesarja kehittyi nykyiseen muotoonsa ja Lego-minihahmot lanseerattiin. Kuten muutkin SYSTEM-sarjan ydinteemat, Space rakentuu useasta samantyylisestä teemasta, jotka on julkaistu peräkkäin. Space-teeman alateemoissa on ollut muutamien vuosien tauko vuosina 2000 ja 2002–2007. Tämän tauon uskotaan johtuneen Lego Star Wars -teeman alkamisesta ja siihen liittyvistä lisenssisopimuksista.


title: Lego Space

text: Space-teeman ja sen alateemojen settikokonaisuudet rakentuvat hyvin samoin kuin muidenkin System-sarjojen.


title: Lego Space

text: Lego Space -tuotesarjaan on kuulunut useita erilaisia alateemoja.


title: Nöjesguiden

text: Nöjesguiden on kerran kuussa ilmestyvä ruotsalainen ilmaisjakelulehti, jonka pääsisältö on hauskanpito, musiikki, elokuva, huvit ynnä muut. Nöjesguidenin perustivat Malmössä 1982 Ajje Ljungberg ja Michael Marlow. Vuonna 1984 toimitus siirtyi Tukholmaan. Vuonna 1985 perustetun City-lehden 1986 tapahtuneen formaatin vaihdon esikuvana oli Nöjesguiden. Nöjesguiden ja City-lehti olivat läheisessä yhteistyössä koko 80-luvun aina City-lehden vuonna 1992 tapahtuneeseen omistajamuutokseen saakka. Vuonna 2001 Nöjesguiden förlag myytiin suomalaiselle Aktivist Networksille. Aktivist network joutui taloudellisiin vaikeuksiin ja lehteä julkaissut Nöjesguiden förlag siirtyi vuonna 2009 monien vaiheiden jälkeen takaisin ruotsalaisomistukseen.


title: Nöjesguiden

text: Nöjesguidenin sisarlehtiä on ilmestynyt Kööpenhaminassa, Oslossa ja Helsingissä. Kööpenhaminassa ilmestynyt lehti Nat & Dag lopetettiin vuonna 2005. Norjalainen painos ilmestyy edelleen ja on nimeltään Natt & Dag. Suomenkielisen, vuodesta 2003 ilmestyneen Nöjesguidenin osti vuonna 2005 Sanomat-konserni ja muutti nimen muotoon ”V”. Nöjesguiden oli menestynyt Suomessa kohtalaisesti Christian Moustgaardin luotsaamana ja Antti Isokankaan päätoimittamana. Sanomilla oli aluksi suunnitelmia laajentaa lehden levikkiä maakuntiin.. Uusi V-konsepti osoittautui kuitenkin flopiksi eivätkä suunnitelmat toteutuneet, suuri osa henkilöstöstä irtisanoutui ja V-lehti lopetettiin keväällä 2007.


title: Nöjesguiden

text: Nöjesguiden on perustanut Stockholms- Göteborgs ja Malmöpriset-palkinnot, jota on jaettu vuodesta 1992. Alkuun sen nimi oli ”Nöjesguidens bästa”, mutta 1999 se muuttui muotoon Malmö-Lundapriset. Tukholmassa on vuodesta 1992 jaettu palkintoa Stockholmspriset, ja Göteborgissa vuodesta 1993 Göteborgspriset-palkintoa. Helsinkiläinen City-lehti kehitti yhdysvaltalaisiin ns. vaihtoehtoisien kaupunkilehtien innoittamana vastaavan palkintonsa Stadin paras jo vuonna 1987. Tämä palkinto toimi Nöjesguidenin palkintojen esikuvana.


title: Krakataun räjähdys

text: Krakataun räjähdys on BBC:n tuottama dramatisoitu dokumenttielokuva vuodelta 2006. Se kertoo Krakataun vuoden 1883 tulivuorenpurkauksesta.


title: Amin Erbate

text: Amin Erbate (, s. 1. tammikuuta 1981 Fnideq, Marokko) on marokkolainen jalkapalloilija. Puolustajana pelaava Erbate edustaa Marokon pääsarjassa Raja Casablancaa.


title: Amin Erbate

text: Erbate aloitti uransa kotimaassaan Marokossa Renaissance Martilin junioreissa, josta hänet nostettiin myöhemmin edustukseen vuonna 2000. Erbate vietti edustuksessa kaksi kautta ennen siirtymistään Raja Casablancaan, jonka riveissä hän voitti Marokon-mestaruuden vuonna 2004. Sittemmin Erbate pelasi lainalla Qatarissa kaksi kautta ja yhden kauden Arabiemiirikunnissa.


title: Amin Erbate

text: Tämän jälkeen hän siirtyi Ranskaan Marseilleen vuonna 2008. Peliaikaa ei tullut kuin neljän ottelun verran ja Erbaten matka jatkui kesken kauden tammikuussa 2009 arabiemiirikuntalaisjoukkueeseen Al-Wahdaan. Puolivuotta kestäneen sopimuksen päätteeksi Erbate siirtyi vapaalla siirrolla kotimaahansa Marokkoon Moghreb Tétouaniin.


title: Amin Erbate

text: Heinäkuussa 2010 Erbate siirtyi Ranskan pääsarjaan nousseen AC Arlesiin vuoden mittaisella sopimuksella. Hänen sopimuksensa purettiin joulukuussa 2010 oltuaan ilmoittamatta poissa useita viikkoja.


title: Amin Erbate

text: Joulukuussa 2010 Erbate siirtyi Marokkoon Raja Casablancan joukkueeseen.


title: Brie

text: Brie voi tarkoittaa ainakin seuraavia:


title: Tessa Worley

text: Tessa Worley (s. 4. lokakuuta 1989 Annemasse, Ranska) on ranskalainen alppihiihtäjä, jonka päälaji on suurpujottelu.


title: Tessa Worley

text:
Worley saavutti pronssia junioreiden MM-kilpailujen suurpujottelussa Formigalissa 2008. Aikuisten arvokilpailuihin hän osallistui ensimmäisen kerran Val d'Isèren MM-kilpailuissa 2009 sijoittuen suurpujottelussa seitsemänneksi. Garmisch-Partenkirchenin MM-kilpailuissa 2011 hän voitti kultaa joukkuekilpailussa ja pronssia suurpujottelussa. Hän voitti suurpujottelun maailmanmestaruuden Schladmingissa 2013. Sankt Moritzin MM-kilpailuissa 2017 hän voitti kultaa suurpujottelussa ja joukkuekilpailussa sekä sijoittui supersuurpujottelussa kahdeksanneksi. Pyeongchangin olympialaisissa 2018 hän oli suurpujottelussa seitsemäs.
Worley sijoittui maailmancupissa ensimmäisen kerran kymmenen parhaan joukkoon oltuaan viides Söldenin suurpujottelukilpailussa lokakuussa 2007. Ensimmäisen voittonsa hän sai Aspenin suurpujottelussa 29. marraskuuta 2008 ja toisen Åren suurpujottelussa kaudella 2009–2010. Kaudella 2010–2011 hän voitti kolme suurpujottelua peräkkäin Aspenissa, Sankt Moritzissa ja Semmeringissä. Hän sijoittui kaudella 2010–2011 suurpujottelucupissa toiseksi. Kaudella 2011–2012 Worley voitti Kranjska Goran ja Soldeun suurpujottelut sekä sijoittui samassa lajissa kolmanneksi Lienzissä. Suurpujottelucupissa hän oli kolmas.


title: Tessa Worley

text: Kaudella 2012–2013 Worley oli toinen Lenzerheiden sekä kolmas Sankt Moritzin, Courchevelin ja Semmeringin suurpujotteluissa. Suurpujottelucupissa hän sijoittui neljänneksi. Kaudella 2013–2014 hän voitti Sankt Moritzin suurpujottelun. Kaudella 2016–2017 hän voitti Killingtonin, Sestrieren ja Mariborin suurpujottelun, sijoittui toiseksi Semmeringin molemmissa suurpujotteluissa ja Plan de Coronesin suurpujottelussa sekä kolmanneksi Squaw Valleyn suurpujottelussa. Hän voitti suurpujottelucupin ja sijoittui maailmancupin kokonaiskilpailussa kuudenneksi. Kaudella 2017–2018 Worley voitti Lenzerheiden suurpujottelun sekä oli toinen Söldenin, Courchevelin ja Kranjska Goran suurpujotteluissa. Suurpujottelucupissa hän sijoittui toiseksi.


title: Tessa Worley

text: Kaudella 2018–2019 Worley voitti Söldenin suurpujottelun, oli kolmas Courchevelin ja Semmeringin suurpujottelussa sekä toinen Kronplatzin suurpujottelussa.


title: Michaël Chrétien

text: Michaël Chrétien (, s. 10. heinäkuuta 1984 Nancy, Ranska) on ranskalais-marokkolainen jalkapalloilija. Laitapuolustajana pelaava Chrétien edustaa Turkin Superliigassa pelaavaa Bursasporia.


title: Michaël Chrétien

text: Chrétien vietti synnyin kaupunkinsa seurassa AS Nancyssa yhdeksän kautta ammattilaisena, kunnes siirtyi kesken kauden 2011 Turkkiin Bursasporiin. Ranskassa hän ehti saavuttaa Ranskan liigacupin vuonna 2005.


title: Michaël Chrétien

text: Chrétien on pelannut Marokon maajoukkueessa vuodesta 2006 lähtien. Hän on pelasi ensimmäiset arvokisansa vuoden 2008 Afrikan-mestaruuskisoissa, jossa Marokon kisat päättyivät alkulohkoon. Chrétien oli myös vuoden 2012 Afrikan-mestaruuskisoissa, jossa Marokko jäi myös alkulohkoon.


title: Cointreau

text: Cointreau [kwɛ̃.tʁo] on triple sec -tyyppinen appelsiinin ja pomeranssin kuorista valmistettu likööri, jonka alkoholipitoisuus on 40 tilavuusprosenttia. Sitä valmistetaan Saint-Barthélemy-d'Anjoun kylässä Angers’n kaupungin esikaupunkialueella Ranskassa. Cointreaun valmistukseen käytettäviä appelsiineja tuodaan Espanjasta, Brasiliasta ja Haitista.


title: Cointreau

text: Cointreaun tislaamon perustivat Angers’ssa veljekset Adolphe ja Édouard-Jean Cointreau 1849. Ensimmäinen tislaamon valmistama kaupallisesti menestynyt tuote oli kirsikkalikööri guignolet, ja ensimmäiset Cointreau-pullot myytiin 1875.


title: Cointreau

text: Cointreau aloitti Cointreauversial-mainoskampanjan burleskitaiteilija Dita von Teesen kanssa vuonna 2007.


title: Grand Marnier

text: Grand Marnier [] on triple sec -tyyppinen pomeranssista ja konjakista (tai "Cordon Jaune" -lajikkeen tapauksessa kirkkaasta alkoholista) valmistettu likööri, jonka alkoholipitoisuus on 40 tilavuusprosenttia. Liköörin loi Louis-Alexandre Marnier-Lapostolle vuonna 1880 Neauphle-le-Châteaun kylässä Ranskassa.


title: Grand Marnier

text: Grand Marnier -likööriä käytetään sellaisenaan, cocktaileissa sekä tiettyjen jälkiruokien, kuten "crêpes Suzette" -ohukaisten, liekittämisessä.


title: Grand Marnier

text: Likööriä on useita eri tyyppejä:


title: Grand Marnier

text: Grand Marnier’n virallinen kotisivu


title: Seututie 273

text: Seututie 273 on Kankaanpäästä Karvian kautta Jalasjärvelle johtava seututie. Tie on kaksikaistainen ja päällystetty.


title: Seututie 273

text: Tie alkaa Kankaanpäästä, Niinisalon kylästä valtatieltä 23 ja kulkee Karvian Kantin kylän, keskustan, Sarvelan kylän, Karvianjärven länsipuolelta Saran kylään, josta edelleen Kurikan Ilvesjoelle ja Koskuelle. Koskuella tie päättyy valtatiehen 3.


title: Seututie 273

text: Raskaan liikenteen osuus seututie 273:n liikennemäärästä oli vuonna 2007 8,9 prosenttia. Suurimmaksi osaksi tie on turvekuljetusten rasittama. Tie on päällystetty viimeksi vuonna 1995 ja päällysteenä on pab-v. Vuosina 1994–1995 parannettiin myös tien rakennetta.


title: Seututie 273

text: Tie toimii hirvieläinten leviämis- ja liikkumisesteenä, koska tien molemmilla puolilla on laajat metsäalueet sekä Karviassa Karvianjärvi. Kesäkuussa 2006 Karvian yrittäjät ry jätti Karvian kunnanhallitukselle kuntalaisaloitteen tien muuttamiseksi kantatieksi. Muuttaminen ei ollut Tiehallinnon mukaan mahdollista.


title: Metal Discharge

text: Metal Discharge on thrash metal -yhtye Destructionin studioalbumi. Se julkaistiin 22. syyskuuta 2003.Rajoitetun painoksen bonuskappaleet:


title: Metal Discharge

text: CD-versiossa on mukana myös musiikkivideo kappaleesta "The Ravenous Beast".


title: P-70 Ametist

text: P-70 Ametist (, ) oli Neuvostoliitossa OKB-52:ssä kehitetty sukellusveneesta laukaistava meritorjuntaohjus, joka tuli palveluskäyttöön 1968. Sen kantomatka oli huomattavan lyhyt, 50–65 km.


title: P-70 Ametist

text: Ohjusta käytettiin projekti 670 "Skat" ja projekti 661 Antšar -sukellusveneissä, jotka oli suunniteltu hyökkäämään suuren nopeutensa turvin lentotukialuksia vastaan. Toisin kuin edeltäjänsä P-5/P-6, se oli loppuvaiheessaan hakeutuva eikä lyhytkantamaisena tarvinnut kurssikorjauksia, joten sukellusveneen ei tarvinnut jäädä ohjuksen laukaistuaan pinnalle ohjaamaan sitä maaliin.


title: Kantatie 64

text: Kantatie 64 oli Ylistarosta Seinäjoen kautta Jalasjärvelle kulkenut kantatie.


title: Kantatie 64

text: 1960- ja 1970-luvuilla Ylistarosta Seinäjoelle kulkeva tie uudelleenrakennettiin. Tie sai numeron 702. 1970-luvulla Jalasjärven ja Seinäjoen välille rakennettiin lähes täysin uusi tie. Kun reitti Ylistarosta Seinäjoen kautta Jalasjärvelle valmistui, muutettiin se kantatieksi 64.


title: Kantatie 64

text: Ilmajoen Munakkaan rakennettu tien perustus sortui pahasti, koska alueen maaperän rakennettavuusarviot ja -laskelmat olivat virheellisiä. Tiellä oli lähes metrin painumia. Painumia korjattiin syksyllä 1993. Kantatie 64 lakkautettiin vuonna 1996, kun se numeroitiin kahdeksi valtatieksi. Seinäjoen ja Jalasjärven välinen osuus muutettiin valtatien 19 eteläiseksi osaksi ja Ylistaron ja Seinäjoen välinen osuus puolestaan osaksi valtatietä 18, joka oli juuri perustettu.


title: Kantatie 64

text: Vuodesta 1938 sotien päättymiseen saakka myös Karjalankannaksella oli kantatie 64. Se kulki Suomenlahden rantaa pitkin Viipurista Uudenkirkon Vammelsuun taajamaan.


title: P-120 Malahit

text: P-50/P-120 Malakit (, myös 4К85) on Neuvostoliitossa P-70 Ametistista edelleen kehitetty meritorjuntaohjus, jonka kantomatka oli 110 km pinnalta ja 70 km sukellusveneesta laukaistuna. Se otettiin käyttöön 1972.


title: P-120 Malahit

text: Ohjusta käytettiin projekti 1234 "Ovod"/Nanutška -luokan ohjusveneissä ja projekti 670M "Skat-M/Tšaika" (Charlie II) ja projekti 661 Antšar/Papa -luokan sukellusveneissä.


title: P-120 Malahit

text: Venäjän laivaston ohjusvene Miraž käytti ohjusta menestyksekkäästi Georgian laivastoa vastaan elokuussa 2008 Abhasian lähellä.


title: Far Cry (elokuva)

text: Far Cry on samannimisestä videopelistä tehty elokuva. "Far Cry" on Uwe Bollin ohjaama ja Til Schweigerin tähdittämä.


title: Far Cry (elokuva)

text:
Jack Carver, entinen erikoisjoukkojen jäsen, vie toimittaja Valerie Cardinalin saarelle tapaamaan setäänsä Maxia, joka työskentelee siellä sotilaskompleksin palveluksessa. Kun he saapuvat saarelle, Dr. Krügerin kätyrit sieppaavat Valerien. Jack ei välitä Valeriesta, ennen kuin hänen veneensä räjähtää. Veneen tuhouduttua Jack selvittää saarella toimivan yhtiön todellisen tarkoituksen, joka on geenimuunnosten tekeminen sotilaille.
Uwe Boll sai oikeuden "Far Cry" -elokuvaan oletettavasti jopa ennen kuin samanniminen videopeli oli julkaistu. Haastattelussa lokakuussa 2006 Uwe Boll sanoi, että elokuvan tuottaminen aloitetaan maaliskuussa 2007.


title: Far Cry (elokuva)

text: On myös hyvä huomioida, että "Far Cry" -pelisarjaa on muokattu paljon Saksassa, joka oli myös ensimmäinen maa, jossa elokuva julkaistiin.


title: P-500 Bazalt

text: P-500 Bazalt (, ) on Neuvostoliitossa OKB-52:ssä kehitetty rakettimoottorinen yliäänimeritorjuntaohjus, joka otettiin käyttöön 1975 Kijev-luokassa ja myöhemmin Projekti 651 ja projekti 675 (Echo II) -ohjussukellusveneissä korvaamaan vanhentuneet SS-N-3:t ja Projekti 1164 "Atlant", tai Slava-luokassa.


title: P-500 Bazalt

text: Ohjuksen massa laukaisussa on noin 5000 kg, kantomatka on 550 km ja taistelukärki 350 kT ydinase tai 950 kg:n panssarinläpäisevä räjähde. Ohjus käyttää aktiivista tutkahakeutumista lennon loppuvaiheessa ja sille voi tehdä kurssikorjauksia Tupolev Tu-95D:sta ja Kamov Ka-25B:sta tai Kamov Ka-27B:stä käsin.


title: P-500 Bazalt

text: Kolmanteen Slava-luokan alukseen Varjag asettiin Bazaltista edelleen kehitetty ohjus P-1000 Vulkan, joka lisättiin myös Moskvaan modernisoinnin yhteydessä.


title: P-700 Granit

text: P-700 Granit (NATO-koodi: SS-N-19 Shipwreck) on Neuvostoliitossa OKB-52:ssä kehitetty meritorjuntaohjus.


title: P-700 Granit

text: NPO Mašinostrojenija kehitti P-700-ohjuksen korvaamaan lyhyen kantaman P-70 Ametistin (SS-N-7) ja P-120 Malahitin (SS-N-9):ta Yhdysvaltain tukialusryhmien sukellusveneentorjunta-aseistuksen kehittyessä.


title: P-700 Granit

text: Ohjuksen massa on noin 7 000 kg ja taistelukärki 750 kg:n räjähde, aerosoliräjähde tai 500 kT:n ydinkärki. Ohjuksessa on suihkumoottori ja sen kantomatka on noin 550–625 km ja maksiminopeus 2,5 mach.


title: P-700 Granit

text: Ohjus toimii laukaistuna myös 4–8 ohjuksen parvissa, jolloin yksi ohjuksista lentää ylempänä ja jakaa datalinkillä muille ohjuksille suunnistustietoa. Ohjukset osaavat myös autonomisesti priorisoida kohteet ja kohdistaa hyökkäys eri maaleihin.


title: P-700 Granit

text: Ohjus otettiin käyttöön Projekti 1144 "Orlan" tai Kirov-luokan aluksissa vuonna 1980. Sitä käytetään myös lentotukialus Admiral Kuznetsovissa ja suuremmissa ohjussukellusveneissä, kuten Projekti 949A "Antei" (Oscar II).


title: P-800 Oniks

text: P-800 Oniks (, ) on venäläisen NPO Mašinostrojenijan (ent. OKB-52, ent. TsKBM MOM) kehittämä ja myymä meritorjuntaohjus. Sen kantomatka on noin 300 km ja taistelukärki 250 kg. Vientiversiota myydään nimellä Yakhont. Ohjusta on esitelty vuodesta 1993 eteenpäin erilaisilla messuilla.


title: P-800 Oniks

text:
Ohjus laukaistaan rakettimoottorilla ja se käyttää lennon aikana ramjetmoottoria. Ohjuksen massa laukaisussa on noin 3000 kg ja pituus 8,9 metriä. Sen voi laukaista myös 650 mm torpedoputkesta.
Maksiminopeus on korkealla 2,6 mach ja matalalla 2,0 mach, jolloin myös kantomatka putoaa 120 kilometriin.
Ohjuksen nopeus sen osuessa kohteeseensa on 750 m/s, mikä saattaa olla liikaa CIWS-tyyppisille ilmatorjuntajärjestelmille.


title: P-800 Oniks

text:
Rannikkopuolustusversio on nimeltään SSC-5 Bastion ().
Bastion-P-patteriin kuuluu 4 laukaisuajoneuvoa valkovenäläisen MZKT-7930-kuorma-auton lavalla, 1 tai 2 komentoajoneuvoa, 1 tukiajoneuvo ja 4 latausajoneuvoa. Laukaisimet voidaan sijoittaa 25 km päähän komentoajoneuvoista. Laukaisuajoneuvon miehistöön kuuluu 3 henkeä ja sen saa laukaisukuntoon 5 minuutissa ajosta.
Järjestelmää voi täydentää Monolit-B-kaukovalvontatutkalla tai helikopteriin sijoitetulla tutkalla.
Ensimmäiset järjestelmät toimitettiin Venäjän asevoimille 2010 ja sijoitettiin Mustameren laivastoon.


title: P-800 Oniks

text:
Venäjä solmi vuonna 2007 sopimuksen Syyrian kanssa ohjusten myynnistä. Yhdysvallat ja Israel vastustavat kauppoja.
Syyriaan ja Vietnamiin on toimitettu 2 järjestelmää.
Marraskuussa 2016 Venäjän puolustusministeriö ilmoitti että rannikkopuolustusohjuksia on sijoitettu Syyriaan ja niitä on käytetty iskuissa maakohteita vastaan.


title: P-800 Oniks

text: Venäläis-intialainen BrahMos perustuu tähän ohjukseen.


title: Moskit

text: Moskit (, P-270, 3M80 tai H-41) on Neuvostoliitossa Raduga-suunnittelutoimistossa kehitetty ramjetmoottorinen meritorjuntaohjus.


title: Moskit

text:
Ohjus otettiin käyttöön projekti 956 Sovremennyi-luokassa 1985 ja projekti 12421 "Molnija"/Tarantul III -ohjusveneissä. Ohjus on varustettu ramjetmoottorilla ja sen nopeus on yli 2 mach, korkealla suurempi.
Laivasta laukaistavan version laukaisumassa on noin 4000 kg ja taistelukärki 300 kg. Kantomatkaksi on väitetty 90–120 km, joissa lähteissä korkealla lentoprofiililla jopa 250 km. Koodin 3M80 on väitetty tarkoittavan 3 mach ja vuotta 1980.


title: Moskit

text: Ohjuksesta on esitelty myös lentokoneesta laukaistava versio ASM-MMS/H-4 vuonna 1992 ja Raduga on aloittanut rannikkopuolustuksen ajoneuvoversion kehityksen, joita ei ole ilmeisesti valmistettu. Sukellusveneestä laukaistavaa versiota ei tiedetä olevan.


title: Moskit

text: Ainoa vientimaa on Kiina, joka osti Sovremennyi-luokan aluksia. Lisäksi on raportteja että Iran olisi saanut ohjuksia Ukrainasta.


title: Digestiivi

text: Digestiivi on alkoholijuoma, joka nautitaan ruokailun päätteeksi. Digestiivinä pidettyihin juomiin lisätään yleensä yrttejä, joilla on karminatiivisia, ilmavaivoja lievittäviä vaikutuksia. Näiden yrttien ansiosta digestiivien uskotaan parantavan ruoansulatusta. Tästä johtuu myös nimi ”digestiivi” (englanniksi ja ranskaksi "digestion" = ruoansulatus).


title: Digestiivi

text: Ruokailua ennen nautittaviin aperitiiveihin verrattuna digestiiveissä on suurempi alkoholipitoisuus ja voimakkaampi maku.


title: Digestiivi

text: Digestiivit nautitaan yleensä raakana. Yrttiliköörien ohella digestiiveinä voidaan tarjota myös katkeroita, brandya, grappaa tai viskiä sekä väkeviä viinejä, kuten sherryä, portviiniä ja madeiraviiniä.


title: Lyijy(IV)asetaatti

text: Lyijy(IV)asetaatti eli lyijytetra-asetaatti ((CHO)Pb) on lyijykationin ja neljän asetaattianionin muodostama ioniyhdiste. Ainetta voidaan valmistaa mönjästä etikkahapon avulla.


title: Lyijy(IV)asetaatti

text: Lyijy(IV)asetaatti on vahva hapetin ja sitä käytetään lisäksi valmistettaessa orgaanisia lyijy-yhdisteitä ja orgaanisessa synteesissä. Ainetta käytetään muun muassa.


title: Karminatiivi

text: Karminatiivi on ilmavaivoja lievittävä aine


title: Karminatiivi

text: Karminatiiveja ovat lääkevalmisteiden lisäksi monet yrtit. Ne joko estävät kaasun muodostumisen ruoansulatuselimistössä tai auttavat kaasun poistumista, mikä helpottaa ilmavaivoja.


title: Karminatiivi

text: Karminatiiveissa on usein sellaisia eteerisiä öljyjä ja yrttimausteita, joita tähän tarkoitukseen on perinteisesti käytetty kansanlääkinnässä.


title: Karminatiivi

text: Esimerkkejä:


title: Karminatiivi

text: Samaan tarkoitukseen käytyissä teollisissa valmisteissa on simetikonia, jolla ei ole fysiologisia vaikutuksia, vaan se alentaa kaasukuplien pintajännitystä.


title: Kuka ampui isää? (elokuva)

text: Kuka ampui isää? on ruotsalainen draamaelokuva vuodelta 2002. Se perustuu suositun ruotsalaisen nuortendekkareita kirjoittaneen Laura Trenterin romaaniin. Pääosassa on 11-vuotias Julian (Daniel Bragderyd), jonka poliisi-isää ammutaan. Julian tietää, että syyllinen on joku moottoripyöräjengiläisistä, ja aloittaa omat tutkimuksensa.